Hondakinak biltzeko sistema pilotu bat aztertzen ari da Zarauzko Udala | Zarauzko Hitza\nHondakinak biltzeko sistema pilotu bat aztertzen ari da Zarauzko Udala\n2012/06/12\tHondakinak\tNork Amaia Ventas Herri hondakinak jasotzeko sistema berria bost edukiontzien sisteman egongo da oinarrituta, baina bilketak ordutegi finkoa izango du (Argazkilaria: Amaia Ventas)\nZarauzko Udala hondakinak biltzeko sistema pilotu bat herrian martxan jartzea ari da aztertzen. EHU Euskal Herriko Unibertsitateko Donostiako Arkitektura Eskolako irakasle eta ikasleek hiri hondakinen gaikako bilketa «beste modu batean» egiteko ikerketa lana egin dute, eta prototipo bat diseinatu. Pasa den ostiralean aurkeztu zuten. Proposamen horretan oinarrituko da aztertu beharreko bilketa sistema berria.\nOstiraleko aurkezpenean Juan Luis Illarramendi alkateak udazkenetik aurrera aipatu sistema proba moduan Zarauzko auzo batean abiatuko zutela jakinarazi zuen. Ongi funtzionatuko balu, Zarautzen behin betiko sistema hori ezar litekeela adierazi zuen: «Emaitzak ikusi behar dira, dena den». Sistema berri hori herrian ezartzea bideragarria den ala ez argitzeko azterketa egingo beharko da lehenbizi, ordea.\nGaikako bilketa bermatuta\nIñigo Lizundia proiektu pilotuaren koordinatzaileak aurkezpenean jakinarazi zuen bost edukiontzien sisteman egongo dela oinarrituta. Baina bilketak ordutegi jakin bat izango du. Herrian zehar hainbat bilketa puntu egongo da, eta puntu bakoitzean kolore bakoitzeko edukiontzi bana. Modu horretan, egungo azpiegitura guztiak baliatuko dira, «jasangarritasuna bermatuz eta berrerabiltzea bultzatuz».\nHerritarrek egunero bota ahalko dute etxean pilatzen zaien hondakina, edozein motako dela ere, atez atekoarekin ez bezala. Hori bai, ordutegia zehaztua izango du gune bakoitzak. Hala, bat itxitakoan beste bat zabalduko dute. Herritarrek gertutasunaren edo ongien datorkien ordutegiaren arabera aukeratu ahalko dute zein guneetara bota hondakinak.\nProiektu berria ezarriz gero, gainera, lanpostuak sortuko dira; izan ere, zaintzaile bat izango du gune bakoitzak. Zaintzailearen eta herritarren artean zuzeneko harremana izango da, eta lehenak informazioa emango die bigarrenei, kontzientziatzen laguntzeko.\nModu horretan, gaikako bilketa egoki egiten dela bermatuko da; hasiera batean, begirale berak ikuskatuko du erabiltzaileek hondakinak modu egokian bildu dituztela. Etorkizunera begira, horretarako baliabide teknologikoak baliatu daitezkeela aurreikusi dute. Modu batera edo bestera, txostenean jaso dutenaren arabera, gaikako bilketaren tasa oso altua izango da. Sistema berriak, gainera, ez du isunik aurreikusten.\nBestalde, sistema garbia dela ohartarazi dute: hondakinak leku itxi eta babestu batean mantenduko dira kamioiek jaso bitartean. Horrez gain, erabiltzailearen intimitatea gordeko du, hondakinak ez baitira begi bistan egongo. Begiraleak, era berean, bilketa gunea egoera onean mantentzen lagunduko du.\nBilketa puntuen murrizketa eta kontzentrazioak hondakinak garraiatzeko ibilgailuen ibilbidea murriztuko du, gainera. Ildo horretatik, erregaia aurreztu eta zarata, trafikoan sor ditzakeen enbarazua eta karbono dioxidoaren igorpena gutxituko dira.\nAurrekontuari dagokionez, oraindik ez dute zehaztu sistemak ezartzeak izango duen kostua.\nZarauzko Udalak 2014rako gutxienez %70ko gaikako bilketa tasa lortzeko konpromisoa hartu du, besteak beste. Horretarako herritarren parte hartzea eta kontzientziazioa «beharrezkoak» dira. Ildo horretatik, udazkenean parte hartze prozesua abiatuko du, hondakinen kudeaketaren inguruan hitz egin eta irtenbideak herritarrekin eztabaidatzeko: «Kontzientzia eta ardura dira giltza», diote udal ordezkariek.\nBerriketan.info Viewing item 1 to 5 (of 5 items) berria wrote a new post, “XVII. mendean, Europako kortsarioen bilgune nagusietako bat zen Donostia”, on the site Berria albisteak 2 hours, 22 minutes ago\nTeknologia berriek baino gehiago erakartzen dute Unsain duela hainbat mende egindako ontzien zatiek. Hura da, Soko Romanorekin batera, Donostiako Ontzi Museoan egiten diren erakusketen arduraduna. Haien helburua: berria wrote a new post, Oinazea kontakizun, on the site Berria albisteak 2 hours, 33 minutes ago\nMendebaldeko Saharako giza eskubideen urraketen berri ematen duten datu eta txostenen atzean herritarrak daude, nor bere minarekin, nor bere istorioarekin; istorio horiek jaso dituzte 'Memorias nómadas' berria wrote a new post, Diru berrien hotsa, on the site Berria albisteak 2 hours, 41 minutes ago\nUrtarrilaren 31n euskoa erabiltzen hasi ziren Ipar Euskal Herrian. Hura izan zen lehena, eta antzeko beste bi egitasmo jarriko dira martxan laster Bilbon eta Aiaraldean: ekhia eta ogerlekoa. Indarra hartzen ari den joera da.\nberria wrote a new post, Andreen epaia, on the site Berria albisteak 2 hours, 43 minutes ago\nGenero bortxakeriaren biktimei sarri ez zaizkie aitortu giza eskubideen arloan jasaniko urraketak. Hori salatu eta justizia beste bide batetik egiteko sortu ziren emakumeen auzitegiak, sinbolikoak bezala eraginkorrak.\nUnai Oiartzun posted an update 4 hours, 51 minutes ago


Urki iletsu - Wikipedia, entziklopedia askea.\n(«Urki zuri» orritik birbideratua)\nEspeziea Betula pubescens\nUrki iletsua (Betula pubescens) 20 metro inguruko zuhaitza du, Betula generokoa. Europa osoan da nahiko ugaria eta Euskal Herrian, eragin handia izan du toponimian eta urkiekin zerikusia duten abizen ugari daude (Urkiaga, Urkidi, Urkizu, Urkiola...). Urki dilindaria ez bezala, hau beti hazten da ura dagoen ingurunetatik gertu. Duela gutxi arte, urki honen izen zientifikoa Betula alba zen.\n10-30 metroko altuera du zuhaitz honek eta itxura konikoa edo piramidala. Adakera 70 cm-ko diametrokoa da. Enborrak azal gris-arrea du, teselarik gabea. Nahiko motza izaten da eta adar gutxikoa. Adarrak enborrarekiko horizontalki hazten dira eta ez dira dilindariak. Urteko adaxkak eta ernamuinak iletsuak dira eta guruin erretxinatsuak izan ditzakete ala ez. Neguko kimuak lehorrak dira, ez dira likatsuak.\nUrkiaren hostoak 4-6 x 3-5 cm-koak dira, erronboidalak edo obalak, oinarri moztuarekin eta ertz zorrotzarekin. Batzuetan apikulatuak, ertza irregularki horzduna edo zerraduna. 5-7 pare nerbio dituzte eta azpialdean nerbioen galtzarbean ileak ditu (hortik dator, hain zuzen ere, 'pubescens' izen espezifikoa), kolore zuri itxura emanez.\nUrkiek hiru loretako multzoak garatzen dituzte amentuetako ertzetan. Amentu arrak terminalak dira, 3-6 cm-koak eta arre-hori kolorekoak. Hauen brakteak helduaroan erabat obalatuak dira, biribilduak, kolore marroikoak (hori edo laranjak ere izan daitezke). Perianto sinple eta murritza dute, braktea baten galtzarbean kokatutako hiru lorez eraturikoa, bi brakteolak babesturik daudenak. Lore bakoitza bi lobuluz eraturik egon ohi da eta sesilak, mintzakarak, eta kalizdunak dira. Kaliz bakoitzak bi harizpi bifido ditu.\nAmentu pistilatuak zilindriko-obalatuak dira, ziliatuak, berdeak eta 1,5-3,5 cm-koak. Lore hauek, aldiz, biluziak dira eta hirunaka agertzen dira brakteen galtzarbean. Obarioa konprimitua da, bi gelaxkaz osaturik dago eta bi estilo mehez osaturiko koroa du. Obulu bakarra dute.\nFruituak samaren antzeko akenioak dira, amentu emetik eratortzen dira eta amentuaren itxura dilindaria mantentzen dute udazken bukaera arte, berdetik marroi bihurtu eta askatzen hasten direnean. Hauek ere haizearen bidez barreiatzen dira (anemokoria).\nAmentu emeek askatzen dituzten fruitu hauek, loreek zituzten brakteak mantentzen dituzte eta fruituak honela, bi albo-hegaltxo moduko mantentzen ditu. Hegaltxo edo braktea hauek 4-5 x 3,5-4,5 mm-koak dira, ziliatuak eta hiru lobulu dituzte: bi alboko eta erdiko bat. Fruituak akenio isolatuak dira, dortsalki konprimituak, oboideak, glabroak, oso txikiak tamainaz eta lehorrak. Hegotxoen artean hazi bakarra gordetzen dute. Heltzen direnean, multzo osoa (brakteak eta fruituak) haizearen bidez zabaltzen dira.\nBetula pubescens iparraldeko espeziea da eta populazio subartikoak tamainaz askoz txikiagoak dira elurraren pisua jasan ahal izateko. Ia Europa osoan eta Asiako erdialde eta iparraldean zehar banatzen da. Iberiar Penintsulan Kantauriar mendikatean eta Erdialdeko Sisteman da bereziki arrunta baina ia edonon aurki daiteke.\nZonalde hezeetan hazten da, zohikaztegietan, basoetan eta orokorrean, ura dagoen edozein lekutik hurbil. Eguzki zein itzal baldintzak ondo jasaten ditu baina tenperatura epeletan soilik hazten da. Bereziki menditarra da eta nitrogenoan txiroak diren lurzoruetan hazten da, azidoak (pH 3,5-5,5). Itsas mailatik 1800 metroko altitudera aurki daiteke.\nBarne azala gosete garaitan egosi eta lehortu egiten zen, eta zereal modura erabili ogia egiteko. Landare sapatik urki-garagardoa egin daiteke. Bere hostoekin tea egin daiteke. Medikuntzan ere erabilia izan da, propietate diuretiko eta laxatiboak izanagatik. Azkenik, enborra oso gogorra, iraunkorra, erretxinatsua eta iragazgaitza da eta kanoak, teila estaldurak eta abar egiteko erabili da.\nEpirrita autumnata tximeleta zuhaitz honen enborrean mimetizatzen da. Gainera, Formica lugubris inurria, Betula pendula-ren landare zorriez elikatzen da, nolabait ere zuhaitzari mesede eginez.\nUrkia EuskalNaturan. CC-BY-SA lizentzia\nEspezieak: Betula pubescens\nAfrican Plant DB: 223837\nUSDA Plants: BEPU5\n1791. urtean deskribatutako taxoiak\nOrriaren azken aldaketa: 30 abuztua 2020, 10:46.


Joseba Egibar - Gipuzko Buru Batzarra\nJoseba Egibar Artola EAJ-PNVren Gipuzko Buru Batzarreko Lehendakari da. Euzkadi Buru Batzarreko kide eta EAJ-PNVren Legebiltzar Taldearen bozeramale da Eusko Legebiltzarrean.\nFamilia abertzaleko seme, 1959ko azaroaren 23an jaio zen Andoainen, Gipuzkoan. 16 urte zituela Euzko Alderdi Jeltzaleko eta EGIko (EAJ-PNVren gazte erakundea) kide egin zen eta, ordutik hona, Euskal Herriko politika lehen eskutik bizi izan du. Bere lehendabiziko mitina 19 urterekin eman zuen, Estatutuaren aldeko kanpainan, hain zuzen.\nUdal Administrazioaren funtzionario da eszedentzian. Eusko Jaurlaritzako Lur Antolamendu eta Etxebizitza eta Kultura ordezkari izan zen Gipuzkoan 1985etik 1989ra bitartean.\n1987an.EAJ-PNVren Gipuzko Buru Batzarreko Lehendakari izendatu zuten. Segidako urteetan zeregin horretarako berrautatu zuten eta ardura horretan jardun zen 2000 urtera arte. 2004ko maiatzean Gipuzko Buru Batzarreko Lehendakari izendatu zuten berriro.\nEuzkadi Buru Batzarraren kide da 1987tik hona eta batzorde honen bozeramale izan zen 1987tik 2004ra.\nEusko Legebiltzarkidea da 1990tik eta EAJ-PNVren bozeramale Gasteizko Ganbaran 1998tik hona.


III. San Martin pilota txapelketako finalak bihar jokatuko dira - Aramaio - Goiena.eus\nIII. San Martin pilota txapelketako finalak bihar jokatuko dira\nXabi Gorostidi 2016-11-11 13:09\n106 pilotari eta 100 partidu baino gehiago izan ditu aurtengo txapelketak, eta Aramaio Arabako pilotari gazteen erdigune bilakatu da irailetik hona. Jokatuko diren zortzi finaletatik bostetan herriko ordezkariak izango dira. Hitzordua, Kiroldegian 16:00etan.\nIrailetik abendura arte pilotari gazteentzat txapelketarik ez zegoela ikusita, Aramaioko Pelota Elkarteak San Martin txapelketa antolatzea erabaki zuen duela hiru urte. "Entrenatzeaz gain, pilotariak zuriz janztea eta lehiatzen aritzea nahi genuen. Horrez gain, ligaxka formatua eman genion haurrek ahalik eta gehien jokatu zezaten. Klubek antolatzen dituzten txapelketa gehienetan galduz gero etxera joaten zara, eta gurean parte hartzea lehenetsi genuen" azaldu du Josu Olaizola Aramaioko Pelota Elkarteko kideak.\nAurtengo edizioak parte hartze handia izan du, eta benjamin, alebin, infantil eta kadete mailetan Arabako pilota eskoletako 106 pilotari aritu dira. Herriko pilotariek lan txukuna egin dute, eta zapatuko zortzi finaletako bostetan Aramaioko ordezkariak izango dira. Horietako lehenak Benjamin B mailako Jago Garcia eta Manu Iglesias izango dira. Euren onenak eman beharko dituzte zapatuan Egoi Rivera eta Aritz Arruiz lakuarrak gainditzeko. Benjamin A mailako finalean Julen Fernandez aramaioarrak eta Aimar Ruiz lakuarrak osatutako bikoteak, Laudioko Vicario eta Reinaldo izango dituzte aurkari.\nAlebin B mailan Ander eta Xabi Errasti aramaioarrek Cariñanos legutioarrak garaitzen ahaleginduko dira. Alebin A mailako finalean, aldiz, Arriolabengoa eta Herrarte aramaioarrek Sanchez eta Escuza hartu beharko dituzte mendean. Bikote laudiarrak 18-0 irabazi zuen pasa den asteburuan jokatutako finalerdian.\nHerriko azken ordezkariak Infantil A mailako Asier Del Campo eta Julen Olaizola bikotea izango dira. Txapela lortzeko Lakuako Larrieta eta Esti baliz garaitu beharko dituzte.


LANDARLAN: maiatza 2016\nGuraSOS antolatutako Hitzaldia Errausketa eta Osasuna\nMaiatzaren 17an astearte, arratsaldeko 19:00 Hitzaldia Ordizian\nGuraSOS antolatutako errausketaren aurkako sinadura bilketan parte hartzera eta zabaltzera animatzen zaituztet, baita giza katean parte hartzera ere:\nZergatik gaude errausketaren aurka???\nBirziklapena sustatu beharrean, oztopatu egingo duelako;\nMinbizi tasak eta heriotzak biderkatuko dituelako;\nEnpresari pribatu gutxi batzuei bakarrik interesatzen zaien azpiegitura honen erruz gipuzkoar guztiok 30 urtetarako zorpetu nahi gaituztelako;\nBehar garrantzitsuetara 400 milioi euro bideratu ezingo ditugulako;\nEnpresa pribatu batek kudeatuko duelako, helburu bakar irabazi ekonomikoak izango direlako, ez ingurumena, ez gure osasuna eta ezta langileen baldintzak ere.\nEgilea: landarlan ordua: 21:23 iruzkinik ez:\nKarl Polanyi, TTIP, CETA eta abar\nGreenpeacek argitaratu dituen agiri batzuei esker, egin nahi den TTIP Itun honi buruz informazio gehiago dugu. Agintariek esaten digutenaren eta atzean dauden interesen artean kontraesan handiak daude. Merkataritza liberatzeko aurrera eraman nahi duten itun honek, transnazionalen interesei eta beraien irabaziei lehentasuna eman nahi dio. Neoliberalismoa bultzatu.\nHonen harira, berriak argitaratzen duen Larrun astekarian aurkitu dugun artikulua gomendatu nahi dizuegu. Bertan, Karl Polanyiren ideak eta abar ezagutuko ditugu. irakurri ondoren gomendioaren zergatia ulertuko duzue.\nEgilea: landarlan ordua: 19:33 iruzkinik ez:\nURRELUR Museoak Museoen eguna 2016\nUrretxuko URRELUR Museoak Museoen eguna ospatzeko hainbat ekintza antolatu ditu: doako bisita gidatuak, tailerrak, txangoa… Parte hartzera gonbidatzen zaituztegu, irakasle, ikasle, familiak…\nMaiatzaren 14ko Irteera Mineralogia\nLekunberrin dagoen Plazaola trenaren Interpretazio zentroa bisitatu, XX. mende hasierako meatze prospekzioetatik ibilaldia eta bisita gidatua inguruko egitura geologikoan\njoateko izen ematea telf nahiz idatziz egin daiteke.\ninformazio gehagorako ere hona hemen helbidea:\n943 038 088 aizpuru.ur@urretxu.eus\nJauregi 19, Urretxu\nEgilea: landarlan ordua: 13:11 iruzkinik ez:\nErraustegiaren aurkako giza-katea 2016ko maiatzaren 29an\n‘Burua duenak ez du erraustegirik nahi bere herrian, eta bihotza duenak ez du beste inoren herrian ere nahi’.\nJaurlaritzak GHKri eman dio erraustegiaren Ingurumen baimen bateratua. Gipuzkoako Foru Aldundian eta Jaularitzan aginte osoa daukaten EAJk eta PSEk errastu plantarekin aurrera jarraitzeko beste pauso bat eman dute.\nHoni aurre egiteko, Errausketaren Aurkako Mugimenduak Giza Katea osatu nahi du Onkologikotik Diputazioaraino, aurka gaudela adierazteko.\nEgilea: landarlan ordua: 13:08 iruzkinik ez:\nErraustegiaren aurkako giza-katea 2016ko maiatzare...


Adrian Martinikorena (xakelaria): “50 urtekoen aurka jokatu eta irabazteko gauza garela ikusteak asko aberasten gaitu gazteok” - etakitto.eus\nAdrian Martinikorena (xakelaria): “50 urtekoen aurka jokatu eta irabazteko gauza garela ikusteak asko aberasten gaitu gazteok”\nETA KITTO 2018, Mar 09\nAzken bi asteburuetan Klub Deportiboko lokaletan jokatutako gure zonaldeko Eskolarteko xake txapelketan Deporreko bigarren taldearekin lehiatzen duen 14 urteko xakelariak infantil mailako txapela jantzi zuen. Eibarko Kirol Sarietako azken edizioan xakekoa bereganatu zuen Adrian Martinikorena Deporreko eskolan sortutako azkenetako harri bitxia dugu, bere gaztetasunean esperientzia ugari barneratzen diharduen neurrian. Itzion ikasten dabil eta gogoko du buruari bueltak ematea, aurkariaren erregeari xake egin aurretik.\n– Ezustekorik bai Eskolartekoa irabazterakoan? Ze itxaropen zenituen?\nIrabazteko aukera hor zegoen, baina zorte kontua ere izan da tartean. Erdi eta erdi: ni ondo ibili naiz, baina akaso aurkariei ez zaizkie gauzak hain ondo irten. Itxaropenei buruz, ondo pasatzea zen nire asmoa, besterik ez; aurkariak ere lagunak ditudalako.\n– Halako lehiaketetan parte hartu izan duzu aurretik?\nGutxitan. Batez ere, Klub Deportiboko bigarren taldearekin jokatzen dut Gipuzkoako 3. mailako ligan eta hor noa esperientzia irabazten. 13-14 urtekoak gara laukotea osatzen dugunok, iaz hasi ginen laurok, eta 50 urte dituztenen aurka jokatzean asko ari gara ikasten. Hurrengo faserako sailkatzeko aukera ere hor izan genuen, baina azken asteburuan galtzean ihes egin zigun. Eibartik irten eta Gipuzkoa osoan jokatzeak ere asko aberastu gaitu, beste patxada batekin hartzen ditugu lehiak.\n– Zenbat urte daramatzazu jokatzen? Zelan hasi zinen xakean?\nZortzi urte izango nituen… 14 ditut. Aitak barneratu ninduen kirol honetan. Gaur egun irabazten badiot ere, ez dizkit gauzak erraz ipintzen.\n– Pieza zuriekin ala beltzekin, zeinekin jarduten duzu erosoago?\nGehienok zuriak nahiago ditugula esango nuke. Batez ere zu hasteak abantaila txiki bat eskaintzen dizulako, besterik ezean beltzak zuk markatutako bidetik joan behar dutelako bakarrik bada ere. Ekimena zure esku dago, hasieran behintzat.\n– Zertan laguntzen dizu xakeak partidetatik kanpo?\nEtxerako lanetan, esaterako. Kontzentratzeko gaitasuna lantzeko modua da eta baita asteburuetan buruari buelta batzuk emateko ere. Aspertuta nagoenean, jokatu eta pasatzen zait.\n– Zenbat partida jokatzen duzu astero, bataz beste?\nEgunero ez dugu jokatzen, ez pentsa! Barixakuetan Deporren partida batzuk egiten ditugu eta, gero, zapatu guztietan dugu ligako jardunaldia.\n– Izan duzu minik egin dizun porrotik?\nBergaran jokatutako partida batean uste dut izan zela, oso mugimendu gutxikoa.\n– Ze partida mota duzu gogokoen? Azkarrak akaso?\nSasoi batean izan zitekeen, itxarotea ez zitzaidalako gustatzen. Baina gaur egun, pentsatzeko ere astia hartzen dudalako, luzeagoekin ondo moldatzen naiz, eroso.\n– Xake figura bat aukeratzekotan…\nDama edo erregina hartuko nuke, dituen mugimenduak jokatzeko aukera aproposenak eskaintzen dizkizulako, eragin handiena izan dezaketenak direlako.\n– Noiz arte ikusten duzu zure burua xakean jokatzen?\nMomentuz ez dut lagatzeko asmorik. Noiz arte? Ez dut presarik!\n« Jose Maria del Palacio, idazlea: “Norberaren identitate eta kontzientziaren oinarrian dago memoria” Real Madrilen bisita girotzeko jarduera bereziak antolatu dituzte goizean goizetik »


Zinebi 59 ostiral honetan hasiko da\nActualizado 2017/11/09 13:38:10 CET\nZinebi Bilboko Dokumentalen eta Film Laburren Nazioarteko Jaialdiak 59. edizioari ekingo dio ostiralean, azaroaren 10ean, Arriaga antzokian. Sail ofizialeko lehiaketan parte hartuko duten euskal film laburren proiekzioekin eta Alberto Iglesias konpositore donostiarrari Ohorezko Mikeldia emanez hasiko da jaialdia, 20:00etan.\nJaialdiaren arduradunek gogoratu dutenez, "mugitzen ari diren irudien esanahi dramatikoa indartzeko duen talentuaren bitartez, bere sorkuntzarako erabateko askatasuna eta bere partituren intentsitate emozionala gaur egungo zine zuzendari handienetako batzuen esku jartzeko gai izan den musikariaren lan osoa" aintzatetsi nahi izan du Zinebik, Alberto Iglesiasi Ohorezko Mikeldia emanez.\nGuztira, 62 filmek hartuko dute parte sail ofizialean, hiru generoetako Urrezko eta Zilarrezko Mikeldiak lortzeko: fikzioa (24), dokumentala (21) eta animazioa (17). Lehiaketarako aukeratu diren lanen artean, euskal zinemagileek egindako sei daude, eta jaialdiaren inaugurazio ekitaldian eskainiko dira: Koldo Almandozen "Plágan" (dokumentala), Aitor Gametxoren "Una sinfonía en silencio (Cicha Symfonia)" (dokumentala), Iñigo Salaberriaren "Lo-ibiltariak" (dokumentala), Bego Vicarioren "Areka" (animazioa), David Perez Sañudoren "Aprieta, pero raramente ahoga" (fikzioa) eta Violeta Trincadoren "Zacarías" (fikzioa).\nJupiterreko Orban Gorri Handiaren fenomeno meteorologikoak askotarikoak direla aurkitu dute


Quickly batch Exceleko laneko liburuetatik makro guztiak ezabatu edo ezabatu\nNormalean, Macro guztiak eskuz ezabatu ditzakezu Macros komandoarekin liburu batean. Liburu anitzetako Macro guztiak kentzean, metodo hau alferrik galtzen ari da. Duzu bada Batch ezabatu makro guztiak erabilgarritasuna Kutools for ExcelMacro guztiak erraz ezabatu ditzakezu Excel-eko zenbait liburutik.\nKlikatu Kutools > Ezabatu > Batch ezabatu makro guztiak. Ikusi pantaila-argazkia:\nLoteak makro guztiak kendu Excel laneko liburutik\n1. klik Kutools > Ezabatu > Batch ezabatu makro guztiak erabilgarritasuna gaitzeko. Ikusi pantaila-argazkia:\nOhar: Ez baduzu egiaztatu Fidatu VBA proiektuaren objektu ereduaren sarbidea liburu honetan, abisu-mezu bat agertuko da lehen begiratuan gogorarazteko, egin klik OK joan Fidagarritasun Zentroa elkarrizketa-koadroa, eta egiaztatu Fidatu VBA proiektuaren objektu ereduaren sarbidea, egin klik OK Elkarrizketa hau ixtean, ikusi pantaila-argazkia:\n2. Gero, Kendu makro guztiak elkarrizketa koadroa:\n1). Liburu guztiak irekita daude elkarrizketa-koadroan zerrendatuta, ez badituzu makroak kendu nahi ez dituzun lan-liburuak, egin klik botoia ezabatzeko.\n2). Egin klik Gehitu botoia, eta egin klik File or Folder Beste liburu batzuk gehitzeko aukera.\nA. Egin klik File Aukera, liburu bakar edo anitz bat aukeratu eta elkarrizketa-koadroa gehitu dezakezu;\nB. Egin klik Folder Aukera, karpeta hautatutako karpeta guztietan elkarrizketa-koadroa gehituko da.\n3. In the Ireki Elkarrizketa koadroa, hautatu macros guztiak ezabatu nahi dituzun lan-orrialdeak, edo hautatu karpeta macros kendu nahi dituzun liburu guztiekin, eta egin klik Ireki botoia.\n4. Noiz itzuliko da Kendu makro guztiak Elkarrizketa koadroa, hautatutako liburu guztiak zerrendatuta daude. Gero egin klik Ok botoia.\n5. Eta beste bat Kendu makro guztiak Elkarrizketa-koadroa azalduko dizu zenbat makroak lan-liburuetatik kendu dira, sakatu OK botoia.\nOrain, makro guztiak kendu dira liburutegian hautatutako lanetan, eta lan berriaren txostena automatikoki sortuko da eragiketaren emaitzak adierazteko. Ikusi pantaila-argazkia:


Txiki mugitua — Eibar.ORG | Eibarko peoria\nHemen zaude: Hasiera / Blogak / Markos Zapiain / Txiki mugitua\nMarkos Zapiain 2012/06/26 11:59\nOraindik bada sinesten duenik giza taldeen eta herrien neurririk egokiena txikia dela, errazkiago sor litekeela oreka utopikoa tamaina txikiko herri batean; baina zer gatazka ez ote duen ezkutatzen txikitasunak batzuetan erakusten duen xarma lasaiak.\nUrteko zenbait hilabetez herri txiki batean bizi izaten gara. Denda gutxi. Funtsean hiru denda, harategia, okindegia eta supermerkatu txiki bat. Halako batean, supermerkatuan okela saltzen hasi ziren; handik aste pare batera, baita ogia ere.\nErosleok ez dakigu zer egin. Supermerkatuko ogia goxoagoa da eta batzuk betiko okindegikoa utzi eta supermerkatukoa hasi dira erosten, baina betiko okindegiak pena ematen digu eta gehienok txandaka erosten dugu ogia supermerkatuan eta betiko okindegian.\nHarategiaren egoera konplexuagoa da. Ez soilik harakinak artaldea duelako, eta artaldea zaintzeko artzain bat kontrataturik. Egundo ez da pozik ibili artzainarekin. Zurruta, edonoiz gelditzen zen lo, ardiak ihesi, ganora eskasa. Berriki artzainak harakinari esan dio bi ardi galdu zaizkiola. Eta harakinak zer egingo zioagu ba. Baina joan den astean jakin du artzainak ardi biak saldu egin zituela, eta dirua sakelaratu. Larregi disimulatu gabe gainera: erosleak kontatu dio harakinari.\nKontua da supermerkatuan, ogiaz gain, okela, gazta, txorixoa eta harategietako ohiko jakiak saltzeari ekin diotela, eta harakinak, ordainez, xanpua, lanbasak, belakiak, muesli eta horrelakoak.\nErosleok hain gelditu gara galduta, hasieran ordena zaindu nahi eta okela harategian eta xanpua supermerkatuan erosten genuen arren, azkenotan, auskalo zergatik, txuletak supermerkatuan eta Fairya harategian erosten ari baikara.\nNora ez komertzialari erantsi zaio identitateari dagokiona: herriko futbol taldeak partida zuen atzo. Erdi begira geundela, guardia zibilaren furgona. Aparkatu, jaitsi eta buruan hiruadarrekoa zeraman batek “egun on!” agurtu zuen, euskaraz, oso ozenki.


30509 - IRALE\nZelan esan dezakegu 'dia de puertas abiertas'?\nHona gure proposamenak:\ndía de puertas abiertas = ateak zabaltzeko eguna / jardunaldi irekia\n1/ Saiatuko gara apur bat arrazoitzen zergatik aukeratu dizkizugun horiek:\nBadaude klasiko batzuk euskal itzulpengintzan, eta jornada/día de puertas abiertas da haietako bat.\nAskotan, itsutu egiten gara pentsaturik erdarazko forma sakralizatu egin behar dugula, eta ez dagoela modurik esapide jakin bat modu autonomoan emateko. Hala, cambio de sentido trafikoko termino ezaguna euskaratzeko, zentzu-aldaketa, norabide-aldaketa, noranzko-aldaketa... erabili ziren, harik eta itzultzaile buruargi batek itzulbide bikaina proposatu arte.\nGaztelaniazko formaren sintaxia ezin da beti itsu-itsuan kalkatu; esaterako, euskaraz ez dago egitura predikatibo adjunturik: "Y cuando llegues / allí me tendrás / para ti / con los brazos abiertos" esaldia euskaratzeko, ez dago "beso zabalekin" esaterik, adibidez; Gatibu taldeak ondo baino hobeto daki hori: "Eta heltzen zarenien / hor eukiko nozu / zeuretzako / besoak zabalik". Parekoak dira beste hauek: "Vino con la camisa toda rota", "Me encanta su imitación de Korta enfadado"..., bai eta jornada/día de puertas abiertas hori ere.\nBeraz, ate irekien eguna, ate irekietako eguna, ate irekiko eguna, ate zabalik eguna, ateak zabalik eguna... eta antzekoak, gure ustez, ez daude zuzen eraikita (izenburuetan, jakina, zuzena da "Ateak zabalik").\n2/ Euskalterm banku terminologikoan, ateak zabaltzeko eguna geuk proposatutako esapide guztiz gramatikala ageri da, eta badirudi apurka-apurka nagusituz doala komunikabideetan: azken arrazoi horregatik proposatu dizugu, nahiz eta ez izan guretzat gustukoena seguruenik. Elhuyar erakundean eta beste hainbatetan, berriz, jardunaldi irekia gure bigarren aukera erabiltzea bultzatzen dute, guztiz gramatikala eta maiz erabilia.\n3/ Beste aukera batzuk hauek izan litezke, gaztelaniazko formatik askeago jokatuta eraiki ditzakegunak: Bisitarien eguna, Bisita egiteko eguna, Ikastetxea erakusteko eguna, Ikastetxea (bertatik) ezagutzeko eguna... Haietako bat gustukoa baduzu, erabili beldur gabe, ondo ulergarriak dira-eta den-denak; are gehiago, zeuk ere asmatu dezakezu besteren bat horien guztien ildotik.


Emakume kartagileen inguruko erakusketa Gasteizen — Gaztezulo\nEmakume kartagileen inguruko erakusketa Gasteizen\nEmakume kartagileen inguruko erakusketa Gasteizen Fournierren lantegian lanean aritutako kartagileen lana nabarmendu nahi dute Arabako Fournier Karta Museoan ipinitako erakusketan. https://www.gaztezulo.eus/albisteak/emakume-kartagileen-inguruko-erakusketa-gasteizen https://www.gaztezulo.eus/albisteak/emakume-kartagileen-inguruko-erakusketa-gasteizen/@@download/image/emakumeak buru belarri.png\nFournierren lantegian lanean aritutako kartagileen lana nabarmendu nahi dute Arabako Fournier Karta Museoan ipinitako erakusketan.\nGasteizen kokatutako Arabako Fournier Karta Museoan Emakume kartagileak. Memoria bizia erakusketa dago martxan duela hilabete batzuetatik, Fournierren lantegian kartak ekoizten egindako lana nabarmenduz, eta hiriaren historiaren zati gisa. Fournier enpresaren 150. urteurrenarekin bat eginez, museoak omenaldia egin nahi izan die Fournierreko emakume kartagileei. Haien memoria dokumentuetan eta irudietan gordeta geratu da eta Aritza Sáenz del Castillo Velascok zuzeneko testigantzak jaso ahal izan ditu La historia de las naiperas de Heraclio Fournier. Expresión de una memoria viva argitalpenean. Bertan, emakume kartagileen hainbat irudi jasotzen dira, eta kartak fabrikatzeko prozesuaren fase desberdinetan emakume horiek egindako lanaren funtsezko alderdiak nabarmentzen dira, haien lan-baldintzak aldarrikatuz eta beste jarduera batzuetan parte hartuz.\nHeraclio Fournierrek 1870ean eratutako karta fabrikaren hasieratik, XIX. mendearen amaieran Gasteizko industria eraldatzen hasi zen arte, bertako langileen zati nagusi bat emakumeak izan ziren. Zenbait unetan gizonak baino emakume gehiago aritu ziren lanean karta fabrikan.\nEmakume kartagileek kartak inprimatu aurreko eta ondorengo lan guztiak egiten zituzten: papera hautatzea, bernizatzea, kartak moztea, karta sortak berrikustea, kutxatilak egitea eta paketatzea. Haien eginkizuna funtsezkoa izan zen produktuaren kalitateari eusteko. Ondoren, kartagileek beste lan batzuk ere egin zituzten, hala nola administrazioan, laborategi kimikoan, marrazketa lanetan, fotokonposizioan eta makinista.


ANDOAIN 2018-01-12 19:09\nAiurri astekariaren diseinu aldaketa\nUrtea hastearekin batera, Aiurri astekariak diseinua aldatu du. Jon Ander Ubeda zuzendariak aldaketaren gakoak azaldu ditu "Zabalik" atalean:\nAste honetakoak bestelako itxura dakar. Ezberdina. Eta, halere, irakurleen eskuetara iritsi denak Aiurri astekaria izaten jarraitzen du. Tamaina ere aldatu egin da, erraz aldera daiteke orain arte argitaratutako edozein astekariarekin. Pittin bat estutu eta txikitu egin da, tamainan. Bere baitan, ordea, tokiko eta euskarazko albisteak biltzen darrai. Horixe baita Aiurriren DNA, eskualdeko nortasun hitzak lantzea.\nIazko udaberrirako iragarritako aldaketa hura bederatzi hilabeteko atzerapenarekin gauzatu da. Orduko promesa hura bete gabe geratu zen, eta berrikuntza urtea aldatzearekin batera eman da. Arrazoia ez da ezkutatu behar. Lantalde txikia da Aiurrikoa, eta diseinatzailea baja hartuta zegoela, gainerako lankideak bide berriak urratzera ez ginen ausartu. Oraingoan bai, lantaldea osatuta, urtea Aiurri astekari berrituarekin abiatu da. Tokikom tokiko hedabideen arteko sinergiak baliatuz, eta Lasarte-Oriako Txintxarri astekariak duela urtebete egin bezala, Aiurrik ere bere egin du Goiena astekariaren diseinua. Molde aldaketak edukien lanketa berria eragin du: Erakargarria izan nahi du, informazio osagarri gehiagorekin, irakurketari ekiteko deigarriagoa. Erredakzio taldetik irakurleak hori ere nabaritzea nahiko genuke.\nAste honetako Aiurri eskuetan, lehen bistadizoan, aldaketa nabarmena da. Bigarren bistadizoan beste idazkera batean lan egiteko saiakera antzematea nahiko genuke.\nIrakurle, zure iritziak balio handia du guretzat. Emailez edo whatsappez zure ekarpena atsegin handiz jasoko genuke (diseinua@aiurri.eus, 619 163 537).\nDuela ia hamalau urte abiatu zen Aiurri astekaria, hutsune ezberdinak betez. Alde batetik, Andoainen aktualitateari eusteko Aiurri hamaboskariaren edizio osagarri modura sortu zen. Bestetik, Beterri-Buruntzara begira, Urnietan euskarazko tokiko informazioan zegoen hutsunea bete nahi genuen. Abiatu ginen, bidean zailtasunak igaro genituen, tarteka asmatu eta beste batzuetan hanka sartu dugu. Urtea joan, urtea etorri, bada aldatu ez den jokabidea: Paperean nahiz sarean gertuko informazioa zabaltzeko irrikari eustea. Jantzi berria soinean, aurrera goaz. Hurrengo erronka: astekariaren 15. urteurrena. 2019an iritsiko gara efemeride horretara.


SAN JOSE - GURASOEN EGUNA - Floreaga Salestar Ikastetxea - Azkoitia\nAurten ere San Jose Festa ospatu dugu ikastetxean.\nLarunbatean, goizeko 11k inguruan eskolako dantza taldeko haurrek prestatutako hainbat dantza ikusteko aukera izan genuen, Txalkor txistulari elkartearen doinuen laguntzarekin.\n12etan elizkizuna izan zen Floreagako elizan. Bertan AB koruko haurren abestiekin eta dantza taldeko nesken aurreskuarekin ospatu genuen gure eskolako santuaren omenezko meza.\nOrdu berdinean Ping-pong eta futbolineko txapelketak jarri ziren martxan. Ping-pongean 10 bikotek hartu zutelarik parte eta futbolinean 48k.\nAita-ama, seme-alaba guztiak gustura eta serioski jardun zuten bi txapelketetan. Ping-pongeko garaileak Juan Ignacio Martin eta bere alaba Lara izan ziren eta futbolinean, berriz, Juan Ignacio bera, baina oraingoan bere semea den Ibairekin.\nAurtengoan, hainbat urtetan ospatu den guraso-ikasle arteko futbol areto txapelketa ezin izen da aurrera eraman, izan ere, DBH4ko ikasleak ikasbidaian baitzeuden. Ea datorren urtean berreskuratzen dugu partidu “historiko” hori.\nIkastetxeko gurasoen elkartetik eskertu nahi genuke bertaratuen parte hartzea eta laguntzeko prestutasuna. Txalkor txistu elkarteari urtez urte festa honetan parte hartzeagatik ere gure eskerrik onena, eta larunbateko saioan argazkilari izan genuen Jorge Iglesias “Xurde”-ri ere esker mila.\nHitzak: Nerea Machado eta Ana Arenas\nArgazkiak: Jorge Iglesias “Xurde”\nAtalak: DBH, Haur Eskola, Haur Hezkuntza, Lehen Hezkuntza, Orokorra Etiketak: azkoitia, floreaga, guraso eguna, ikastetxea, salestar, san jose


Egunkaria aurrera » Iñaki Uria, euskal kazetaritzari lotua\nBIDEOA. BerriaTBk Egunkaria-ko auzipetuari elkarrizketa egin dio bere ibilbideaz.\nBetidanik aritu da euskalgintzan Iñaki Uria. Medikuntza ikasketak utzi eta Euskal Filologia ikasteari ekin zion eta, horretan zela, Susa literatura aldizkarian idazten hasi zen. Zeruko Argia aldizkaritik Argia-rako aldaketa prozesua gertutik ezagutu zuen, eta Egunkaria-ren sorrerako kideetakoa izan zen (1990eko abenduaren 6an sortu zuten).\nTarte batez Egunkaria-n zuzendari izan ondotik, 1993tik aurrera euskarazko kazetan kudeaketa lanetan aritu zen -Administrazio Kontseiluko kontseilari ordezkari gisa-, 2003ko otsailaren 20an Guardia Zibilak atxilotu zuen arte. Egunkaria-n egindako lanagatik auzipetua dago Uria. 2006tik Hamaika Telebista Hedatzeko Taldeko zuzendari nagusia da.\nBerria TBk Uriarekin luze hitz egiteko aukera izan du bere ibilbideaz. Egunkaria-ko bost auzipetuei egindako hirugarren elkarrizketa da hau -29 minutukoa-.\nBerriaTBko beste elkarrizketak\n– Martxelo Otamendi.\n– Xabier Oleaga.\n– Hurrengo elkarrizketak: Txema Auzmendi (urtarrilaren 14an), Joan Mari Torrealdai (urtarrilaren 21ean).\n« Eusten Arte plastikoen alorreko kideak ere epaiketaren aurka »


Uztaileko Plenoa | EHBildu Eguesibar\nCastellano\tUztaileko Plenoa\tPublished on Osteguna, 05 Uztaila 2012 17:19\nEguesibarren euskaraz bizi nahi dugu!!\nGaur egin da Eguesibarreko Udaleko Euskararen Ordenantzaren hasierako onespena. Bildu Eguesibarren eskutik Udalbatzara heldu bada ere, Udaleko Kultura eta Euskara batzordean UPN, PSN, PP eta, kasu batzuetan, I-Eren babesarekin egin zaizkion murrizketek, mozketek eta garbiketek kolokan jartzen dute ordenantzaren beraren helburu nagusia: hizkuntz eskubideen babesa. Hala ere, hasierako onespenak bidea ematen digu Eguesibarreko herritar, talde nahiz erakunde orori dagozkion zuzenketak eskatzeko.\nThis entry was posted\ton Osteguna, Uztaila 5th, 2012 at 17:19\tand is filed under Albisteak.\nHerriakAinhoa Etxaideren hitzaldia Algortan getxo36ko Gerrako trabajadoreei omenaldia oiartzunEl mito de la buena gestión de Bilbao se resquebraja bilboHautsi da Bilboko kudeaketa onaren mitoa bilboEHBILDUk maiatzaren 30ean, GREBA OROKORRERA deitzen zaitu! azpeitiaErrenteria/Orereta polo cultural oreretaErrenteria/Orereta gune kulturala oreretaBiribildu 3. alea iurretaPuyko jaiaren inguruan lizarra'Bankuak tapiatu' ekimena Usurbilen usurbil\tEuskal Herria BilduKontaktua: web@ehbildu.net


Errege magoen desfilean kantuan ateratzeko entseguak, azken txanpan - Arrasate - Goiena.eus\nErrege magoen desfilean kantuan ateratzeko entseguak, azken txanpan\nAmaia Txintxurreta Guridi 2018-01-03 13:47\nEgubakoitzean, hilaren 5ean, kalera aterako da beste urte batez Errege magoen desfilea, eta Arrasaten edozein herritar irten daiteke abesbatzan Gabonetako kantuak abesten. Azken entseguak egingo dituzte abade etxean gaur, eguaztena, eta bihar, eguena, 17:30etatik 18:30etara.\nErrege magoen desfileak kalera irtengo dira egubakoitzean bailarako hainbat herritan ere, eta dagoeneko antolatzaileak badabiltza dira prestaketa lanekin.\nArrasaten, esaterako, abendu bukaeran deialdia egin zieten antolatzaileek herritarrei, parte hartu nahi izanez gero, izena eman zezaten, egubakoitz honetan guztia ahalik eta ondoen kudeatu ahal izateko.\nAsko izan dira izena eman dutenak, baina oraindik badaude tokiak argi-zuziak edo antortxak eramateko eta danborra jotzen irteteko. Baita abesbatzan Gabonetako kantuak abesten irteteko ere; azken horiek, baserritar jantzita irtengo dira.\nEntseguak abade etxean\nHain justu ere, entseguak egiten ari dira abesbatzan kantuan irtengo direnak. Eta oraindik, edozein herritar animatu daiteke gainera, kantuan irtetera. Entseguak Abade etxean egiten dituzte eta hurrengoak gaur eta bihar izango dira 17:30etatik 18:30etara. Antortxak eramaten edo danborra jotzen irtetea nahi izanez gero, 18:30etan, abesbatzaren entseguaren ostean, Abade etxean eman ahalko da izena.\nGuztira, 120 lagun inguru\n120 lagun inguruk hartuko dute parte aurtengo Errege Magoen desfilean. Iturbidetik abiatuko da eta Herriko Plazan amaituko da. Eta gero, ospitalera ere joango dira Errege Magoak, abesbatzak lagunduta. Hauxe esan du Arrasateko Errege magoen desfileko koordinatzaile Arantza Uriartek: “Gero ospitalera joango gara. Solairu guztietan, ahal izaten den tokitan, abestu egiten dugu. Erregeak gaixoen geletan sartzen dira, opariak ematen dizkiete, eta guk pasilloetan abesten dugu Erregeek opariak banatzen dituzten bitartean”.\nAmaitzeko, Errege kabalgatako koordinatzaile Arantza Uriartek herritar guztiak animatu ditu Errege magoen desfilean parte hartzera.


Posted par Tranquillus | June 27, 2020 | Idatzizko eta ahozko komunikazio trebetasunak\nEz da konplexua Prestatu Trantsizio Profesionalerako Proiektua (PTP). Dime bat ordaindu gabe entrenatzera joateko modu ona. Lankide batek inkomunikazio aldia aprobetxatu zuen entrenatzeko. Bitarte horretan zu fitxategiak zaintzeaz arduratzen zara. Telelanaren miraria da. Bueltan, bere trebetasun berriei esker. Orain zuen lana kudeatzeaz arduratzen da. Egoera harrigarri honek izugarri kezkatzen zaitu. Ez zenituen zure orduak zenbatzen une zailetan. Eta jada ahaztu zaitugu.\nNola prestatu Trantsizio Profesionalerako Proiektua?\nZure eskarmentua hobetzeko unea dela uste duzu. Eta zabalago domeinuak aldatzeko. Are, zergatik ez, lehiaketa edo azterketa baterako prestatu. Beraz, dena arauen arabera egin dadin. Enpresariari zure proiektuaren berri eman behar zaio prestakuntza hasi aurretik. Lehengo Banakako Prestakuntza Eszedentziaren (IFK) onurarako. Lanbide trantsizioaren proiektua deitu berria. Errespetatu behar duzu nahitaez baldintza kopurua.\nZeintzuk dira prestakuntzara joateko epeak eta baldintzak errespetatu behar direnak?\nZure kasuaren arabera, errespetatu beharreko epeak ez dira berdinak.\nDemagun CDI iraunkor edo aldi baterako batean zaudela.\nGutuna prestakuntza hasi baino 4 hilabete lehenago bidali behar duzu gutxienez. Zure prestakuntza 6 hilabete edo gehiago luzatzen bada.\n6 hilabete baino gutxiagoko prestakuntza edo lanaldi partzialeko kasuan. Orduan, bi hilabeteko gutxienekoa nahikoa izango da.\nImajinatu orain kontratu finkoan zaudela.\nZure eskaera kontratua iraun bitartean egin behar da. 3 hilabeteko epea errespetatuz.\nKontratua amaitu ondoren entrenatzeko asmoa baduzu. Jakina, ez duzu zure enpresariari eskaerarik egin behar. Hala ere, zure eskaera helbidera iritsi behar da CPIR oraindik kontratupean zauden bitartean. Eta hori zure kontratua amaitu eta 6 hilabetera hasiko den prestakuntzarako.\nEpe finkoko kontratuan ez bazaude, aldi baterako langilea baizik. Zure eskaera enplegatzen zaizun aldi baterako lan agentziari zuzendu behar zaio\nNire eskaera ukatu al daiteke?\nCDIan, zure enpresaburuak gehienez hilabete bat behar du zurekin erantzuteko. Bere erantzunik ez. Zure eskaera onartzen da. Eskaera garaiz jaso bazen ere. Ondoren, zure eskaera osoa da eta antzinatasun nahikoa duzu (24 hilabete).\nZure enpresaburuak ere zure prestakuntza atzeratzea erabaki dezake. Hiru arrazoi eska daitezke.\n100 langile edo gehiagoko egituran lan egiten duzu. Langileen% 2 Trantsizio Profesionaleko Proiektu batean dago jada. Zure txanda itxaron beharko duzu. Itxarote zerrendan sartzen zara.\n100 langile baino gutxiagoko egituran lan egiten duzu. Lankide bat PTPn dago. Entrenamendutik itzuli arte itxaron beharko duzu. Epe berean pertsona bakarra egon daiteke PTPn.\nZure absentzia kaltegarria izan daiteke negozioaren funtzionamendu onerako. Zerbitzu arrazoiengatik, eskaera 9 hilabetez atzeratu daiteke.\nArreta prestakuntza hasi zenetik 9 hilabetera, irteeran programatutakoa. Eta ez zure eskaera egin zenetik. Kasu honetan, ez galdu denbora. Bidali mezu berri bat data berriekin.\nAldi baterako langilea izanik, aldi baterako laneko enpresak ezin du zure proiektua atzeratu. Prestakuntzaren hasiera eta eskaera eginkizun berean zehar iritsi ezean. Baina kasu honetan ere. 1200 ordu baino gehiago entrenatzen jarraitu nahi baduzu. Edo titulazio berri bat lortzeko. Prestakuntza ezin da atzeratu.\nREAD Primaren ordainketa eskatzeko gutun gutuna\nZure enpresariari Trantsizio Profesionalaren Proiektua jakinarazteko gutuna\nZure mezua gutun ziurtatu bidez bidali behar da jaso izanaren agiriarekin. Horrek arazo asko aurreztuko ditu. Funtsezko hainbat informazio eduki behar ditu:\nPrestakuntzaren data eta iraupena.\nPrestakuntza honen izena eta edukia.\nHarremanetarako datuak eta prestakuntza hau ematen duen erakundearen izena.\nZure buruzagiaren aurretiazko akordioa lortu ondoren. Finantziaziorako batzorde mistoko batzordeari zuzendutako posta zaindu ahal izango duzu.\nLanbide Trantsizioko Proiektu baten eskaeraren adibide tipikoa\nEz ahaztu eskaera egiten ari zarela zehaztea. Prestakuntza erakunde baten barruan lekua topatzeko gaia. Transitions Pro-ren finantzaketa onartzea eta zure eskualdean CPIR of Transition Pro-k onartzea. Horrek zure karguan egon ahal izatea ahalbidetuko dizu, diru-laguntza ukatzen baduzu.\n(Sir, andrea) arreta jartzeko\nHirian (egunean), data (egunean)\nGaia: eszedentzia eskaera a testuinguruan\nLanbide trantsizio proiektua\n10 urte daramatza gure taldeko langilea. Ni IT ekipoa kudeatzeaz arduratzen naiz. Ofizialki bada ere, datuak sartzeko operadorea besterik ez naiz.\nDenbora luze honen ondoren. Neure burua hobetzeko sailkapen entrenamendu batean aritzeko beharra sentitzen dut. Eta nire egoera aldatzea espero dut.\nEspiritu horrekin aukeratu nuen "Informatikako teknikari laguntzailea" prestakuntza. Emana " Prestakuntza erakundearen izena eta helbidea »Eta nire Trantsizio Profesionaleko Proiektuarekin erabateko harmonian.\nPrestakuntza hau 30/11 / 2020etik 02/02 / 2021ra bitartean egingo da, 168 ordutan. Horregatik, ohorea dut, gutun honekin, aldi honetarako eszedentzia eskatzeko.\nEskaera hau prestakuntza erakundeak onartzen duela baieztatzen dut eta nire proiektuaren finantzaketa Transitions Pro-ren CPIRek " Zure Eskualdearen izena '.\nAldez aurretik eskerrak eman nahi dizkiet nire eskaerari emango dizun arreta guztiagatik. Eta, jakina, eztabaidatzeko erabilgarri egongo da. Mesedez, onartu (jauna, andrea) nire eskerrik onenen adierazpena.\nDeskargatu "Trantsizio Profesionaleko Proiektu baten eskaera tipikoa"\tsample-type-of-request-for-a-professional-transition-project.docx – 508 aldiz deskargatu da – 13 KB\nLanbide trantsizio proiektua: Posta estandarra 13eko otsailaren 2022aTranquillus\nAtzeranzkoIkasi errusiera doan eta azkar\nSuivantGaitasunak garatzeko plana. Enplegatzaileen prestakuntza ekintzak bere langileentzako.


Nor Gara | CORAL SANTA LUCIA\nArte On Fundazioa\n2009 – Errusian: San Petersburg\n2008 – Doloreetako Ostiralean\n2008 – Frantzia: Paris eta Claye\n2005 – Espanian: Katalunian\nArteOn Eskolaniara izen emateko fitxa\nEstas aqui: Inicio » Nor Gara\nAhots baxuen korala da gurea, eta gaur egun 35 gizonezkok osatzen dugu. Maisu ospetsuak ditugu zuzendari, Emilio Ipinza eta Beatriz Zurimendi Vadillo. Bigarrenak urtebete darama gurekin lanean.\nAbesbatzek Euskal Herrian duten tradizio luzea maite zuen Laudioko langile-talde batek sortutako korala gara, eta horregatik jarraitu dugu amateur izaten. Gure kulturaren aberastasuna ezagutzera ematea eta entzuleekin batera gozatzea nahi dugu, besterik gabe. Euskal kanta herrikoiez gain, musika erlijiosa, nazioarteko lanak, habanerak, kantu gregorianoak eta abar ere eskaintzen ditugu.\nUrtean zehar 20 kontzertu baino gehiago ematen ditugu nola Euskal Herrian hala Galizia, Madril, Bertzelona, Castellón, Errioxa, Andaluzia, Gaztela eta Leon, Gaztela-Mantxa, Kantabrian… eta birak egiten ditugu mundu osoan zehar.\nSanta Luzia Abesbatzaren lehentasuna Kultura hedatzea izan da betidanik, eta ildo horretan antolatu genuen 1979an “Haurren I. Kanta Jaialdia”. Eskolarteko taldeek hartu zuten parte. Bizkaiko Aste Koralaren sortzaile ere bagara, eta Bizkaitik kanpoko talde bakarra izan ohi gara ekitari horretan.\nHarrobia oso garrantzitsua denez, Ahots Zurien Eskolania sortu genuen 1985ean. Partaide dituen Laudioko neska-mutilek txikitatik bizi dituzte musika eta tradizioa.\nBidaiak eta Emanaldiak|


EKE-k eta Akitania Hegoaldeko Eszena nazionalak bi korealizazio berri aurkezten dituzte — Euskal kultur erakundea\nEuskal kulturaren sorkuntzaren eta hedapenaren zerbitzuko den aspaldiko lankidetza bati esker, Euskal kultur erakundeak eta Akitania Hegoaldeko Eszena nazionalak bi koprodukzio aurkeztuko dituzte 2021eko bigarren seihilekoan. Pozgarria da izeneko kontzertua agorrilaren 27an iraganen da Urruñako elizan, eta Maitasunaren itxiera antzezlana urriaren 20an Baionako Michel Portal antzokian.\nKultura Ministeritzak "Eszena nazional" bezala labelizatu ikusgarrigintza alorreko sorkuntza garaikidearen ekoizpen eta hedapen lekuek, publiko berrietara iristeko eta beste sareetan sartzeko aukera eskaintzen diote euskal kulturari. Horrez gain, Euskal kultur erakundearen eta Akitania Hegoaldeko Eszena nazionalaren artean aspaldidanik josia izan den partaidetzak, Eszena nazionalaren programazioan euskal ikusgarrigintzaren presentzia handitzea du xede. Euskal ikusgarriak ekoizteko beharrezkoak diren ahalak eskaintzea da lankidetza honen beste helburua. Euskal kulturaren sorkuntzaren eta hedapenaren zerbitzuko den elkarlan horri esker, Euskal kultur erakundeak eta Akitania Hegoaldeko Eszena nazionalak, urtero korealizazioak eskaintzen dituzte.\n2020an, Euskal kultur erakundeak 30 urte bete zituen. Karia hortara, Akitania Hegoaldeko Eszena nazionalarekin partaidetzan, Petar Klanac konpositore euskal-kroaziarrari musika sorkuntza garaikide bat idaztea galdetu zion. Bitoriano Gandiagaren olerkietan oinarritu eta Ensemble 0 taldeak interpretatu Pozgarria da ikusgarria, hasiera batean 2020ko azaroan eta ondotik 2021eko apirilean programatua izan zen. Azkenean, agorrilaren 27an emana izanen da, Urruñako elizan.\n2021eko bigarren zati honetarako, Euskal kultur erakundeak eta Akitania Hegoaldeko Eszena nazionalak bigarren korealizazio bat aurkeztuko dute atseginekin: Maitasunaren itxiera. Miren Gaztañaga-k eta Eneko Sagardoy-k antzezturiko lan hau Pascal Rambert-en Clôture de l'Amour-en euskarazko moldaketa da, egileak berak taularatua. Emanaldia 2021eko urriaren 20an aurkeztua izanen da Baionako Michel Portal antzokian.\nPozgarria da: tokien atxikitzea\nMaitasunaren itxiera: tokien atxikitzea\nAkitania Hegoaldeko Eszena nazionala


Atal honen izena “Asteari zeharka begira” bada, idazten ari naizen momentu honetan ezinezkoa zait asteak zer emango duen igartzea. Gaur hemen botako dudana sentsazioak dira analisi pausatu bat bainoago, emozioek koloreztatutako sentsazioak, iragaztea eskatzen dutenak aste honetan lehertu den egoera hau ahalik eta modu objektiboenean aztertzeko. Aste amaierako argazki osoak beste talaia bat eskainiko du honi guztiari neurria hartzeko.\nKatalunian orain arte gako izan diren faktore estrategikoek gaurkotasun osoa duten arren, baten faltan gaude gu zein beraiek: bion arteko elkarlana eta batera jotzea.\nEgoera intsurrekzionala da Katalunian. Lehen sentsazioa azelerazioarena da. Esango nuke aste honetan gauza batzuk atzean gelditu direla eta garai berri bat hasi dela Katalunian zein Estatuan. Nago prozesu independentistaren fase oso bat bukatu dela. Estatuak bide baketsu eta demokratikoetatik autodeterminazio eskubidea borrokatzeak zer prezio duen ezarri du, soberanismo katalan eta euskaldunaren hipotesi taktikoa hankaz gora jarriz, gizartearen gehiengo baten babesa demokratikoki esplizitatuz gero, Estatua erabakitzeko eskubidearen aldarriari erantzun demokratiko bat ematera behartua izango zela zioena. Izena jarri diote horri: sedizioa.\nAstinaldi handien garaia izango da XXI. mendeko hogeigarren hamarraldia. Krisi-aroan gaude, zibilizazio krisi betean: klima larrialdia, dualizazio soziala, migrazio-fluxu handiak, Europar Batasunaren krisi politikoa. Espainiak estatu arrazoiarekin eta autoritarismoarekin erantzungo dio nazioen aldarrikapen historikoei. Ezin du besterik egin. Beraz, galdera zaharrak pausatzeko garaia da: «Zer egin?». Eman diezaiogun begirada bat Kataluniak azken urteetan egin duen ibilbideari lehenik eta behin.\nIzan ere, hipotesi taktikoa hankaz gora jarri izanak ez du inolaz ere prozesu independentistaren porrota adierazten. Prozesu horrek gauza asko lortu baititu izendatzeak luze joko lituzkeenak, baina, funtsean, egitasmo demokratizatzaile bat gorpuztu du, XXI. mendeko gizarte katalanaren erronkei erantzuten diena eta agenda globalari lotzen zaiona. Nazio zaharraren aldarrikapen historikoari zentzu gaurkotu bat eman dio, eta ez dago bakarrik langintza horretan gainera: SNPk aste honetan iragarri duenez, 2020an egin asmo du Eskoziak bigarren independentzia erreferenduma.\nBide horretan lau faktore izan dira erabakigarriak: Estatuaren irain eta bidegabekerien kudeaketa eraginkorra, gizarte zibilaren autoantolaketa, agenda instituzionalaren eta gizarte mugimenduen arteko uztarketa, eta polarizazioaren eta artikulazioaren arteko oreka.\nUste dut XX. mendeko hogeigarren hamarraldi konplexu eta arriskutsua ondo irakurriz gero aukera leihoak izango dituela independentismoak, eta, hain zuzen, epe ertain horri begirako kudeaketa estrategikoa behar duela. Estatu bat izango du aurrez aurre, batasun estrategiko sendoarekin jokatuko duena eta gogor joko duena. Eta Estatuaren batasun estrategikoak, nahitaez, tamaina bereko batasun estrategiko independentista galdegiten du.\nEuskal independentistontzat ere galdera zaharra pausatzeko garaia da. Eskema zurrunek ez digute balio eta garai historikoa interpretatzen asmatzea erdia baino gehiago da. Azelerazio honetan, garaiko izpiritu bat gorpuzten ari delakoan nago: autoritarismoaren aurkakoa Altsasuko auziarekin, ekologista klima larrialdiarekin, feminista jardunaldien arrakastarekin, aberastasunaren banaketaren aldekoa pentsionistekin, demokraziaren aldekoa Kataluniarekiko elkartasunarekin, eta abar. “Larrialdi demokratikoa” kontzeptua erabili du Gure Eskuk eta izpiritu hori bildu dezakeelakoan nago.\nKatalunian orain arte gako izan diren lau faktore estrategikoek gaurkotasun osoa duten arren, bosgarren baten faltan gaude, gu zein katalanak beraiek: bion arteko elkarlana eta batera jotzea Estatu demofobiko autoritarioaren aurrean.


Efren Vazquez bikain dabil denboraldi aurreko probetan - GARA\nMOTOZIKLISMOA Munduko Txapelketa\nEfren Vazquez bikain dabil denboraldi aurreko probetan\nGidari bilbotarrak hirugarren denbora onena lortu du Jerezko saio ofizialetan eta Valentzian ere bigarren izan zen. Prestaketa inoiz baino hobeto doa.\nEfren Vazquez, Derbi taldeko moto gidari bilbotarra, sekulako maila ematen ari da Munduko Txapelketa hasi aurreko proba eta entrenamenduetan. Izan ere, Errekaldekoak emaitza bikainak lortu ditu azken asteotan Bartzelonan, Valentzian eta Jerezen egindako saio ofizialetan. Maila horri eutsiz gero, aurtengoa denboraldi aparta izan daiteke euskaldunarentzat.\nUrrunago joan gabe, atzo bertan amaitu ziren Jerez de la Fronterako zirkuituan hiru egunez egindako entrenamenduetan Vazquezek 125cc mailako hirugarren denbora onena eskuratu zuen: 1.48.496. Eta gainera, bada kontuan hartu beharreko beste datu bat. Euritan egindako itzulietan Vazquez bera izan zen denetan gidaririk azkarrena.\nEz dira emaitza isolatuak. Aurrez Chesteko Ricardo Tormo zirkuituan egindako probetan ere emaitza oso onak lortu zituen Efren Vazquezek. IRTA erakundeak antolatutako saio ofizialetan, eta Munduko Txapelketako gidari gehienak bertan zirela, bilbotarrak bigarren denbora onena lortu zuen (1.40.674), iazko Sari Nagusian lortutako denborak zertxobait hobetuz.\n�Beti izaten da pozgarria jarritako helburuak betetzea, eta oraingoz uste baino askoz hobeto gabiltza. Gure erronka aurtengo denboraldia iazkoa amaitu genuen bezalaxe hastea zen, hau da, onenekin borrokan sartuta. Hankak lurrean mantentzea komeni da, baina argi dago aurretik hasten denak gerora ere abantaila izango duela�, onartu zuen Herri Torrontegik, Efren Vazquezen laguntzaile eta irakasle nagusiak, Jerezko saioa amaitu bezain laster.\nOrain dela hiru urte aurreneko esperientzia izan ostean, aurtengoa osorik jokatuko duen bigarren Munduko Txapelketa izango da Vazquezentzat, eta aurten ere Derbi taldearen kolore gorriarekin arituko da. Zalantzarik gabe, aurreko urteetan ikasitakoa oso baliagarria izango zaio bizkaitarrari aurrera begira borrokan jarraitzeko.\n�Aurtengo denboraldi hasiera oso ezberdina izaten ari da aurreko urtearen aldean. Ez dugu ezustekorik izan -iaz Efrenek sufritutako erorikoa gogoratuz- eta azkarrago hobetzea lortu dugu. Oinarri sendoak ditugu, taldea asko indartu delako bai teknologikoki eta bai giza-taldeari dagokionez. Hala ere, beti dago zerbait hobetzeko eta horretan egingo dugu lan azken unera arte�, gogoratu zuen Herri Torrontegik.\nAurtengo Munduko Txapelketa datorren apirilaren 11n hasiko da Qatarreko Losail zirkuituan, baina aurrez 125cc mailako gidariek beste aukera bat izango dute motoak bete-betean prestatzeko. Azken entrenamendu horiek ere Jerezen bertan egingo dituzte martxoaren 27tik 29ra.


Porraimos - Wikipedia, entziklopedia askea.\nAlemaniar tropak ijitoak inguratzen, 1940an\nErromani genozidioa edo erromani holokaustoa, normalki Porraimos, Pharrajimos edo Porajmos deitua (erromanieraz NAF: [pʰoɽajˈmos]; "moztea", "apurtzea", "suntsitzea") edo Samudaripen ("masa erailketa") Bigarren Mundu Gerran zehar Alemania Naziak erromani edo ijitoak masiboki eta sistematikoki erailtzeko egindako plana izan zen.\nAdolf Hitlerren agindupean Nurembergeko Legeen gehiagarri bat sortu zen 1935eko azaroaren 26an Ijiotoak "arrazan oinarritutako estatuaren etsai" izendatuz, Juduen kategoria bera. Hortik aurrera judutarren eta ijitoen patuak antzeko bideak jarraitu zituen Europan. Kalkulu ezberdinen arabera 220.000tik 500.000 erromani hil zituzten naziek eta euren kolaboratzaileek, garai hartan Europan izan zitezkeen milioi bat ijitoen %25etik gora beti ere. Ian Hancocken arabera erailketa masiboaren zenbakia askoz altuagoa zen eta 1,5 milioi ijito erail zituzten.\n1982an Mendebaldeko Alemaniak formalki onartu zuen Erromanien aurkako genozidioa izan zela. 2011an Poloniako Gobernuak genozidioa onartu eta abuztuaren 2an berau oroitzeko egun izendatu zuen.\nBNF: 11954138t (data)\nNazismoaren gerra krimenak\nIjitoak herrialdearen arabera\nOrriaren azken aldaketa: 8 otsaila 2022, 13:42.


Zer iruditxu jatzue Berri Txarraken kontzertua? - Aitzorrotzen bloga - Eskohitza blog komunitatea\nEskohitza → Blogak → Aitzorrotzen bloga → Zer iruditxu jatzue Berri Txarraken kontzertua?\nZer iruditxu jatzue Berri Txarraken kontzertua?? Montajie?? Antolakuntza??\nITXI ZUEN ERITZIXAK LASAI ASKO!\nAupa, ba ni enitzen fan kontzertura (beste gauza batzun artien kontzertutara fatia etxatelako larrei gustetan...), baina holako talde batek diskua hemen aurkeztia lortu dozuenoi benetan zorionak emun biherra daukot. Entzun dotenagaitxik, Berri Txarrak oso ondo, baina beste gauza oso on bat Deabruak izen zan.\nOin, bertara fan zienek esan bihako daue... baina holako gehixau (edo igual maila bajutxuaukuak, noski) antolatzera animatzen zaitxuet.\nNi fan nitzen kontzertura (beste gauza batzun artien asko gustetan jatelako kontzertuetara fatia). Berandu, baina heldu gitzen. Deabruak ez nituen ikusi, eta penaz geratu naz. Baina Berri Txarrak bai, eta asko gustau jaten. Soinu aldetik, kiroldegia agian ez da tokirik egokiena halako kontzertuetarako, baina hori da dauena, ezta?\nAntolakuntzakoei zorionak! Lan haundixa dau hor atzien!


Ponentziak eta hitzaldiak\nKomunikazioak eta mahai-inguruak\nAisia eta Ezgaitasunen Katedra Deustuko Unibertsitateko Aisiazko Ikaskuntzen Institutuak duen funtsezko helburuetako baten adierazle da, herritar guztiek aisiaz gozatzeko duten eskubidearen adierazle.\nKatedra topagune bat da eta bertatik aisia askatasunez gozatzeko proposamen berriak ezagutarazi nahi ditu, ezgaitasunak dituzten pertsonek askatasunez goza dezaten aisiarekin lotutako�testuinguru desberdinetan: kultura, turismoa, kirola, jolasa, jaia...\nEsku hartzeko arloak:\nIkerketa: Katedraren arlo sendoetako bat da, ez baita lan askorik aisia eta ezgaitasunen inguruan gure herrian. Ikerketa lana hasiera batean ezgaitasunak zituzten pertsonen taldeetan aisiaren analisi eta diagnostiko bat egitea izan zen. Bigarren aldi batean,�gaur egunera�arte egindako ikerlanetan, eskolako kirol praktika eta aire libreko jolasguneen eskaintzara iristeko� erraztasuna/zailtasuna�jorratu da.\nDokumentazioa: aisiari eta ezgaitasunari eskainitako lan ildo berezi bat dago Deustuko Unibertsitateko Aisiazko Ikaskuntzen Institutuan, Aisia eta Jakintzako Katedraren laguntzarekin. Arlo honetan, profesionalentzat interes handiko materialak, argitalpenak eta informazioak biltzen dira.\nFormazioa: Katedrak hainbat formazio ikastaro burutzen ditu Institutuko programen barruan. Helburu berdintsuak dituzten erakundeei ere eskaintzen dizkie ikastaroak, mintegiak eta eguneratzeko eta birziklatzeko hitzaldiak.\nKatedrak ikerketa, irakaskuntza, dokumentazio eta bere interes arloko ikerketen zabalkundeko lanetan laguntzen die lan horietan diharduten gizarte eragileei, egiten duten lana�babestuz eta ekimen berriak sortuz.


MRO BILTEGIKO KUDEATZAILEA (22-4929) BERPIZTU\nEgin beharreko kontratazioa Oarsoaldeko langabeak kontratatzeko proiektuaren babesean dago, BERPIZTU programaren laneratzeko poloa proiektuaren barruan. Eusko Jaurlaritzako Lan eta Enplegu Sailaren, Lanbide-Euskal Enplegu Zerbitzuaren eta Oarsoaldearen arteko lankidetzaren emaitza. Aian kokatutako enpresak biltegiko kudeatzailea behar du bezeroari arreta emateko, ordezko piezen biltegia kudeatzeko: sarrerak, irteerak, materialen kokapena, inbentarioak, ordena, garbiketa. Erosketa kudeatzea: eskaintzak, eskaerak, jarraipena, entrega. Vending epis makinak birjartzea: astean 2-3 aldiz beste bezero batera joatea birjartzeko.\nEzinbesteko baldintzak: Oarsoaldean erroldatuta eta langabezian egotea, alta emanda egotea eta Lanbiden enplegu-eskatzaile gisa izena emanda egotea. Lanbide Heziketako edo goi-mailako prestakuntza teknikoa (mekanikoa, elektrikoa, informatikoa). Informatikako ezagutzak erabiltzaile-mailan (Office), kudeaketa-sistemei (ERP) buruzko ezagutzak baloratuz, hala nola SAP. Ibilgailuaren erabilgarritasuna. Esperientzia biltegietan eta eskaerak prestatzen.\nBalioetsi daitezkeen baldintzak: Erosketa-departamentuko esperientzia, malgutasuna eta erabilgarritasuna proiektuaren beharren arabera, ordenatua, erabakitzailea, proaktiboa, diziplinatua,Ingelesa. Kontratu mugagabea. Lanaldi osoa: astelehenetik ostegunera 8:00/12:30 eta 13:15/17: 00.Ostiralean 8:00/15: 00.Soldata gordina gutxi gorabehera. 2000 €


Irekia Eusko Jaurlaritza - Gobierno Vasco :: GAXURE gatzur krema, produktu berri, artisau eta berritzailea aurkeztu du Leartiker zentro teknologikoak\nGAXURE gatzur krema, produktu berri, artisau…\n<img src="https://www.irekia.euskadi.eus/uploads/cover_photos/32131/original/gaxure-ordezkariak_ok.jpg" style="max-width:100%" alt="Gaxureren ordezkariak aurkezpenean" />\nGaxureren ordezkariak aurkezpenean Iturria: Irekia\nMarkina-Xemeingo LEARTIKER zentro teknologikoak GAXURE izeneko produktu gastronomiko berritzailearen aurkezpena egin du. Lea-Artibaiko Landa Garapen Elkartea, MIBA kooperatiba, Azaro Fundazioa eta Barroeta (Markina-Xemein) eta Txori Errota (Abadiño) gaztandegiekin batera, Leartiker zentro teknologikoak egindako 4 urteko ikerketa eta lankidetzari esker sortu da GAXURE gatzur krema.\nAurkezpen ekitaldian Eusko Jaurlaritzako Elikagaien Kalitate eta Industriako zuzendaria, Peli Manterola izan da, eta "zoriontzekoa da Euskadin bertako eta kalitatezko produktu berriak sortzea, hauek gizarteratu eta ezagutzera eman behar dira, kontsumitzaileak ezagutu, baloratu eta kontsumitu ditzan" adierazi du.\nGaztandegi artisauek gazta egiterakoan sortzen den gatzurarekin duten arazoari irtenbide bat bilatzeko proiektu bezala jaio zen Gaxure. Gazta bat egiterakoan behar diren esne litroen %80a baino gehiago gatzura bilakatzen da, eta kontraesana badirudi ere, nutrienteetan oso aberatsa den azpiproduktu honek ingurugiroan inpaktua sortzen du. Hori dela eta, gaztandegiak derrigortuta daude gatzur hori tratatzera. Beste lurralde batzutan gatzur hori bildu, transformatu, osagaiak banatu eta industria ezberdinetarako (farmazeutikoa, adibidez) erabiltzen diren konponenteetan bilakatzen da. Baina gure lurraldearen orografia, gaztandegi artisauen lokalizazioa eta logistika arazoak direla medio, gatzur hau animalien elikadurarako erabiltzen dute gaztandegi artisauek.\nGaxure egiteko gatzura bere osotasunean erabiltzen da (prozesu bukaeran ez da azpiprodukturik sortzen, hau da, hondakina 0 da) eta gaztagileek beraien egunerokotasunean erraz barneratu dezaketen ekoizpen prozesu baten emaitza dela adierazi dute proiektuaren sustatzaileek. Gaztandegientzako negozioa dibertsikatzeko aukera bat ere badela esan dute, inbertsio handirik egin gabe "gourmet" bezala sailkatutako produktu artisau bat sortzeko aukera dute, aldi berean, beraientzako buruhauste bat suposatzen duen gatzurari irtenbide bat emanaz.\nEl centro tecnológico Leartiker ha presentado la crema de suero GAXURE, un producto nuevo, artesano e innovador https://t.co/beaIf2957T\ngaxure-ordezkariak_ok.jpg 1 MB (jpg)\nEuskadiko elikagaien artisau-ekoizpena arautzen duen Dekretua onartu da (2012-07-03(e)ko Kointseiluan hartutako erabakia)\nEusko Jaurlaritzak Euskadiko artisautzako eta bertako produktuarekiko duen konpromisoa berretsi du


ELKARRIZKETA: Asteasu eta Sartaguda, memoriak elkarturik — Udalbiltza\nELKARRIZKETA: Asteasu eta Sartaguda, memoriak elkarturik\nPili Legarra (Asteasu) eta Paolo Albanese (Sartaguda) alkateek biziki baikorki baloratu dute Udalbiltzaren babesarekin egindako jardunaldia\nAsteasuko Udalak, Udalbiltza Partzuergoaren etaGipuzkoako Foru Aldundiaren babesarekin, oroimen historikoaren inguruko jardunaldia antolatu zuen, Aranzadi Zientzia Ekartearekin elkarlanean. Bertan jaso ziren 1936ko Gerra Zibilaren garaiko hiru toki ezberdinetako, hiru testigantza: Asteasukoa, Sartagudakoa eta Donibane Garaziko haur errepublikarren koloniakoa.\nDistantzia geografikoaren gainetik, memoria historikoa berreskuartzeko egindako jardunak elkartu ditu bi herriak. Orotara berrogei bat lagun hurbildu ziren Asteasura Saseta defentsa sistemako lubakiak bisitatzera, eta jardunaldian parte hartzera. Hemen bi herriotako alkateak elkarrizketatu ditugu, haien balorazioa biltze aldera.\n1. Nola sortu da Asteasu eta Sartagudaren arteko lehen harremana?\nPaolo Albanese: 2016 urtean Asteasura joan ginen bertan Bernardo Atxagaren obra ezagunean oinarrituriko eta audio-gida baten bidez herria korritzen duen Muskerraren Bidea ezagutzeko; izan ere, interesgarri iruditzen zitzaigun Sartagudan egin nahi genuen beste proiektu batekiko: Memoriaren ibilbidea. Asteasuarren aldetik erraztasun eta beharrezko informazio guztia atzeman genuen, bultzatu nahi genuen proiektua garatzeko. 2017an inauguratu genuen ibilbidea eta Pili Legarra gonbidatu genuen. Memoria historikoa batzen gintuen gaia zela eta gure artean konplizitateak garatzeko aukera ematen zigula iruditu zitzaigularik, bi herrien artean esperientziak partekatzeko jardunaldi hau antolatzeari ekin genion. Zentzu horretan, memoria historikoa bi errealitate ezberdin elkar topatzeko lokarria izan da.\n2. Zein da honelako harreman eta hartu-emanen garrantzia?\nPili Legarra: Herrien arteko elkarlana eta elkar ezagutza oso garrantzitsuak dira, batik bat herri txikiagoen artean. Harremanak estutzearekin konturatzen zara gauza asko konpartitzen ditugula eta beti da aberatsa esperientziak trukatzea eta nor bere herrian garatzen dituen ekinbideen berri ematea.\nP.A.: Gure burua ezagutzean, gure herria osatzen duten errealitate ezberdinetatik ikastean eta horiekin konplizitateak sortzean datza. Kasu honetan, oroimen historikoaren bueltan bildu gara, elkar ezagutzarako abagune andana bat eskaintzen dizkigulako. Baina gai askoren buelta garatu litezke elkarlan eta harremanak: elikadura burujabetza eta Euskal Herrian ekoizten diren elikagai aniztasuna, euskara eta eremuka bizi dituen egoera ezberdinak, gure herria koloreztatzen duten adierazpen kultural eta errealitateen aniztasuna. Anitzak bai, baina gu guztionak direnak; gure artean elkartzera eta gure herriaren mapa edukiz betetzera bultzatzen gaituena.\nGure burua ezagutzean, gure herria osatzen duten errealitate ezberdinetatik ikastean eta horiekin konplizitateak sortzean datza.\nSartagudak 36an pairaturiko errepresioa eta data berdinetan Gipuzkoa inbaditu zuten tropa frankisten aitzinatzea lotzen ditu txarrantxaz eginiko hari historiko batek. Era berean, duintasun hari batek elkartzen ditu Sartagudako laborariek uztailaren 20ean frankistak geldiarazteko egindako ahalegina, Asteasu, Zizurkil eta beste herrietan Candido Sasetaren eskutik antolaturiko defentsarako lubakiak, eta frankismoaren izuaren iheslariak aterpetzeko Ipar Euskal Herrian antolaturiko kanpalekuak. Guzti hori prozesu historiko berdinetik abiatzen da, eta interesgarria da hori komunean jartzea.\n3. Udalbiltza Partzuergoak zein paper joka lezake labore horretan?\nP.L.: Aurrekoaren harira Udalbiltzak herrien arteko elkar ezagutza bultzatzea garrantzitsua da. Gehienetan, bakoitzaren herrialdeko herriak ezagutzen ditugu eta gutxiegi beste lurraldeetakoak, baina asko dugu partekatzeko. Zubiak eraikitzea beti da baikorra. Orain bultzatu den Sartaguda-Asteasu ekimenak, gogoa sortu du gure artean hara bisita bat egiteko, adibidez. Hasiera bat da, eta ez dakigu zenbateraino emango digun. Udalok bultzatu behar ditugu horrelako ekinbideak herritarren artean ere gogoa pizteko. Hori sustatzeko Udalbiltzaren laguntza ezinbestekoa da.\nP.A.: Udalbiltzak egiteko garrantzitsua dauka errealitate ezberdinetako udalerriak hurbiltzeko, eta ezinbesteko aktore bat da udal alorretik Ebroko hegietako Euskal Herria, Pirinioetakoekin, eta Bardeetakoa Kantaurikoarekin elkartzeko.\n4. Asteasuk zer du irakasteko/erakusteko/partekatzeko garai gogor horiek pairatu zituzten Euskal Herriko gainerako udalerri horiekin? Eta Sartagudak?\nP.L.: Lehenago esan bezala, Zizurkil, Aduna eta Larraulgo udalekin batera hasi ginen oroimen historikoa lantzen, Aranzadi Zientzia Elkartearen laguntzarekin. Ez dugu ahaztu behar gure inguruko mendietan egon zela Saseta Defentsa Sistema. Inguruak lubakiaz josita daude eta egindako indusketa arkeologikoen bidez horien zati bat berreskuratzeaz gain, gudarien tresna batzuk eta material belikoa ere jaso da. Dena jaso da “Saseta Defentsa-Sistema” izeneko liburuan. Baina oraindik ere badugu zer landua; adibidez emakumeek jasan zuten guztia.\nBeraz, beste hainbat herrien antzera, hemen ere une latzak bizitu ziren, eta garrantzitsua iruditzen zait iraganarekiko lotura ez galtzea, orduan gertatutakoa biltzea, eta ondorengoei jakinaraztea.\nUdalbiltzak egiteko garrantzitsua dauka errealitate ezberdinetako udalerriak hurbiltzeko, eta ezinbesteko aktore bat da udal alorretik Ebroko hegietako Euskal Herria, Pirinioetakoekin, eta Bardeetakoa Kantaurikoarekin elkartzeko.\nP.A.: Sartagudako Oroimenaren Parkeak Euskal Herriko leku anitzetako bisitak jasotzen ditu, baita estatuko eta Europa osoko bisitariak ere. Sartagudak badu historia bat, baina batez ere, berreskurapenaren alorrean eginiko lan handi bat dago atzean, Euskal Herriko gainerako herrientzako inspiragarri izan daitekeena. Memoriaren Ibilbideak Sartagudako karrikak eta plazak zeharkatzen ditu, audio-gida batez, 36ean gertaturikoen berri emanez. Herrian diren oroitarri eta plakak ere interes puntu garrantzitsuak dira Sartagudan. Memoria espazio publikora zabaltzea, belaunaldiak elkartu eta historiaz ikasteko eta gertaturiko itsuskeriak inoiz eta inon ez errepikatzeko bide bat da. Ziurrenik, hauxe da Sartagudak erakusteko daukan ikasgai nagusiena.\nZoiartzeko ermitan elkartu dira gaurko egunez Uhartehiri, Uharte Garazi, Uharte eta Uharte Arakilgo ordezkariak, lau udalerriak batzen dituen mendiko ibilaldia aurkezteko. Sei txanpatan egin ahal izango den ibilaldi hau gida batean bildu dute Juan Mari Feliú mendizalearen laguntzaz; aipatu udalerrietan eta Udalbiltzaren webgunean egongo da eskuragarri.


Kontxako kasetak - Ahotsak.eus\nKontxako kasetak
Kaian bainatzen ziren, kofradia parean. Soineko bat jantzita sartzen zen uretan. Mutilek nola hartzen zituzten txanponak, uretan. Hondartzan izeba-osabek kaseta zuten. Kabinak egiten zituzten gero. Batzuek goiz osorako alokatzen zituzten, Zaragoza aldeko dirudunek. Hasierako kasetak bikoitzak ziren, eta leihoa ere bazuten; barruan, barreñoa urarekin, kortxozko alfonbra eta eserlekua. Osabak kasetak gora igotzen zituen, behiekin Kontxara itsasgoran. Behiekin ibiltzen ziren denak orduan, kargarekin. Gazteluan gordetzen zituen behiak osabak.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-046-017 kodeko bideoa nahi duzula aipatzea: ahotsak@ahotsak.eus\nKaian bainatzen ziren, kofradia parean. Soineko bat jantzita sartzen zen uretan. Mutilek nola hartzen zituzten txanponak, uretan. Hondartzan izeba-osabek kaseta zuten. Kabinak egiten zituzten gero. Batzuek goiz osorako alokatzen zituzten, Zaragoza aldeko dirudunek. Hasierako kasetak bikoitzak ziren, eta leihoa ere bazuten; barruan, barreñoa urarekin, kortxozko alfonbra eta eserlekua. Osabak kasetak gora igotzen zituen, behiekin Kontxara itsasgoran. Behiekin ibiltzen ziren denak orduan, kargarekin. Gazteluan gordetzen zituen behiak osabak.\nGaia(k): Aisia » Oporrak , Familia eta harremanak » Lagunartea eta familia » Bainuak, errekak eta uretako jolasak , Baserria » Baserriko lanak » Baserriko animaliak , Aisia » Mendia eta hondartza » Hondartza\n-Eta baiñatu-eta iten ziñaten han, kaian?\n-Zean, kofradiko aurrian. E, juten giñan... aber, ni juten nitzan soiñeko bat eta azpiko galtzak. Ta espartiñak. Eta nola dao kofradiya lengua, ta dao ez takit ze... museo bat... Eskaierak daude han...\n-Alaba: Museo Navala. Oain daon...\n-Bai, bai. Ba eskaillera hoiyetan lagatzen genun espartiñak eta zea, e... bata eamaten nuna, soiñekua. Eta beste soiñeko bat jantzi gaiñetikan ta harekin. Ta galtza bustiyak, denboa guztiyan, e, udaran. Denbora guztiyan. Itsasoko urakin bustiyak.\n-Mutillak ez zian ibiliko hain tapatuta.\n-Mutillak ez ziala ibiliko hainbeste...\n-Ez, ez, ez. Mutillak e... galtzakin ibiltzen zian haiyek, egun guztiyan beren galtzakin. Nola dirua hartzen zuten ta /da/ dana... Dirua botatzen ziyoten hartzeko beraiyek abuakin, baiño eskuakin hartzen zuten ta gero abuan sartu.\n-Tripen azpiyan gordeta, bai.\n-Ta nork, nork botatzen zun dirua?\n-Ez, bota. Nork botatzen zun?\n-Bai. Eta hemengoak ere bai. Hemenguak ere bai.\n-Alaba: Oain ere egiten da hori.\n-Bai, oain ibiltzen dia...\n-Aita Mariko aurrian ibiliko dia seguruena, ez?\n-Bai. Zeatikan hor geatzen zaiyote, oain beste tokikan ez dao ta. Han.\n-Eta hondartzara juten ziñaten?\n-Baita´re, zergaitikan hondartzan geneukan izeba ta osaba, kasetakin. Egurrezko kasetak leno, ta gero kabinak in zituzten lenbizi era batea, e... arkupe denian in zuten kabinak, e, ate bakoitzian zian lau kabina ta ropero bat. Aldatu eta baiñuakin jasota erropa zuria eman kabinakuai eta harek jartzen zun roperuan. Eta juten... horrela hustu iten zendun. Batzuk zeukaten alkilatua ee.... egunero goiz guztiya berentzako. Baiñon ba izaten zan /izatentzan/ eukitzen zutela gehiyenez ordu bat, bi ordu gehiyenez. Baiño eta geo jendia baldin bazeon sartzen zuten hor ere bai. Hoiyek zian gehiyenak Zaragozako aldeko jendia, diruduna. Etortzen zian asko.\n-Eta hasierako kasetak, egurrezkuak.\n-Egurrezkoak zian. Eta zeuden, e... zian dobliak. Antiguan txikiyok zian. Dobliak: zeukaten zea, erdibitua egurrakin ta /da/ dana. Zeukaten leiyo bat ere bai bakoitzak, baiño zeukaten gero barreño bat, urakin, eta zea bat, e... kortxozko alfonbra bezela, horrela, ta exerleku bat. Han hankak-eta garbitzeko, jazten ziñanian oiñetakuak eta jartzeko.\n-Eta gurpillak zituzten?\n-Kasetak? Baaai. Bai, nere osabak jasotzen zitun, itsaso haundiya iten zunian... zeuden argoiya batzuk, oain ez dakit dauden, zean, hor e... hondartzan, zea iten dunian itsas... hondartzarako... muralla hori bezela, han zeuden argoiyak eta han lotuta geatzen zian kaseta batzuk, azkenenguak, baiño beste danak behiyakin iyotzen zuten zeara, gora, Kontxara.\n-Kontxan, bai. Behiyakin ibiltzen zan osaba. Bueno, behiyakin ibiltzen zian danak orduan. Etortzen zianian beleruak eta deskargatu gauzak eta danak, zan zeak... kamioiyak-eta ez zian /etzian/ ibiltzen, zian zeakin, behiyak. Eta behi hoiyek nere osabak gordetzen zitun Gazteluan. Santa Martatik dauden arkupe hoiyetan zeuzkan behiyak osabak.\nBehiak idiskotzera eramaten zituzteneko gorabeherak\nEsnea saltzera Tolosara\nBatetik bestera joateko, oinez\nMojari buruzko anekdota


Bizkaiko metalak 2023ra arte atzeratu du susperraldia | Ekonomia | Berria\nMetalgintzako bi langile, Bizkaiko enpresa baten aurrean Luis Tejido (Efe) Tamaina handiagoan ikusi\nIazko helburuak ez ziren bete, eta urte berriko aurreikuspenak ere okertu egin dira. Lehengaien faltak eta garestitzeak, energiaren kostuaren igoerak eta logistika arazoak ez dira konpondu, eta «eragin handia» izaten ari dira Bizkaiko metalgintzan: oraindik «ziurgabetasuna» da nagusi. Hori dela eta, sektoreko enpresek 2023. urtera atzeratu dute susperraldia. Hala ondorioztatu du FVEM Metalgintzako Enpresen Bizkaiko Federazioak, enpresen artean egiten duen inkestan oinarrituta.\n2022rako «nolabaiteko susperraldia» espero du, baina normaltasun egoeratik urrun oraindik. Patronaleko presidente Tamara Yagueren arabera, enpresen batez besteko jarduera maila %77,5ekoa da gaur egun. Baina %50etik beherakoa dutenen kopurua 3 puntu baino gehiago igo zen urteko azken hiruhilekoan.\nMerkatuetan ere atzerakada nabari da: enpresen %21ek uste dute egoerak okerrera egin duela (2021eko hirugarren hiruhilekoan baino %6,6 gehiagok). Hala ere, urte berriarekin batera %12k baino ez dute espero merkatuak atzeraldian jarraitzea. Autogintzan zabalduago dago uste hori, eta, sektore horretako enpresen arabera, 2022 osoan mantenduko da joera negatibo hori. Iaz, aurreikusi baino jarduera gutxiago izan zuen bitik batek. Yaguek nabarmendu du sektore guztietan nabari dutela ezkortasun puntu hori, eta handiagoa dela enpresa txikietan eta ertainetan: «Datu kezkagarria da hori, kontuan hartzen badugu Bizkaiko industrian %90 baino gehiago tamaina horretakoak direla».\nFakturazioak hobera egin du 2020aren aldean, baina, 2019arekin alderatuz gero, murriztu dutenen kopurua mantendu egin da. «2019ko itxieraren atzetik jarraitzen dugu, 4 puntu». Irabaziei dagokienez, 2021ean enpresen heren batek ez zuen irabazirik lortu iaz. Yague kezkatuta agertu da horregatik eta 2021ean oraindik ere enpresak itxiko direlako. «Industria da Euskadin enpresa gehien itxi dituen bigarren sektorea: guztizkoaren %2,6».\nPatronaleko buruak nabarmendu du enpresen egungo egoeraren faktore nagusia lehengaien garestitzea dela (larria edo oso larria da %72,5entzat), eta 2022ra begira kezka nagusia dela oraindik ere. Enpresek bigarren lekuan aipatu dute kostu elektrikoen igoera: hala adierazi dute hamarretik seik. Eta, horrekin guztiarekin batera, gogorarazi dute KPIaren igoera handiak (+%6,5) asko garestitu dituela lan kostuak.\nMetalgintzako enpresen elkarteko presidenteak aitortu du gai korapilatsua izango dela hori 2022an. Bizkaiko sektoreko lan hitzarmena berritzeko negoziazioak hasi dituzte, eta, Yaguek adierazi duenez, sindikatuen proposamenak aztertzen ari dira federazioaren jarrera finkatzeko. Azpimarratu du elkarrizketaren bidez adostasuna lortzea espero duela, «baina argi izanda oso zaila izango dela erregistratutako KPIaren igoera soldatetara eramatea».\nBestalde, inbertsioei buruzko datuak «positiboak» direla azaldu du Yaguek: hiru enpresatik batean handitu egin dira, eta ia erdiek mantendu egin dituzte. 2022ra begira, lau enpresatik batean I+Gko inbertsioak handitzea espero dute.\nEnplegu sorrerari dagokionez, baikor azaldu da patronaleko burua. «Jardueraren susperraldia baino bizkorragoa» izaten ari dela nabarmendu du: lantalde eskasa dutela dioten enpresak %12,3 gehitu direla eta neurri berean jaitsi dela langile gehiegi dituztela uste dutenen kopurua.\nEnpresen %29k esan dute 2022rako kontratazio berriak egitea espero dutela. «Mila lanpostu sortuko direla aurreikusten dugu, eta sektoreak 2019an zituen kopuruetara hurbiltzea», gehitu du Yaguek. Inkestaren arabera, kontratazio berrien %85 ekoizpen, muntaketa eta mantentze arloetan egingo dira, eta %75 lanaldi osoko kontratu mugagabeak izango dira.\nLau kontratutik hiruk erdi mailako edo goi mailako LHko titulazioa beharko dute. Enpresa askok ( %70) adierazi dute zailtasunak dituztela profil berriak bilatzeko, batez ere prestakuntza, espezializazio eta esperientzia faltagatik.


Semalt adituak: 5 Spam gelditutako tresnak WordPress-eko iruzkinak\nSpam iruzkinak errealitate gogorrak dira eta blogari egunean jasotzen dituzten zentzugabeko iruzkinen bolumena igarotzen da. Hala eta guztiz ere, WordPress edukia kudeatzeko sistema onena izan daiteke spam iruzkinak kentzeko. Arazoa konpondu gabe utzi baduzu, spam-oharrak zure blogaren datu-basea aurreratu ahal izango du eta bilatzaileen emaitzak etengabe debekatu ahal izango dituzu.\nHemen, Jack Miller-ek Semalt aditu nagusiak WordPress-eko spam iruzkinak gelditzeko tresnak erabili ditu.\nAkismet-era erraz sartu ahal izango duzu zure Wordpress plugin-eko direktorioan. Plugina eraginkorra eta baliagarria da, eta berehala instalatzen da. Automattic-ek garatua, plugin hau oso indartsua da eta hainbat aukera eskaintzen ditu. Spam eta ezaugarri batzuk saihesten ditu grafiko pare bat zure webgunearen iruzkinen kalitatea egiaztatzeko. Auto-ikasketa spam detektatzeko algoritmo batzuk ere baditu eta Akismet zerbitzariari buruzko iruzkinak jartzen uzten dizu, zure webgunea itxura bitxi eta ergelak emanez. Amazingly, Akismet-ek hilean 40k spam egiaztatzen ditu eta blog pertsonalak eta irabazi asmorik gabeko webguneak ezin hobeak dira.\n2. WP-SpamShield Anti-Spam plugina:\nPlugin hau Wordpress Plugin direktorioan ere eskuragarri dago eta orain arte bi milioi instalazio aktibo ditu. WordPress fundatzaile Matt Mullenweg-ek gomendatutako plugin hau ere kostu doakoa da. Malware lineak zabaldutako IP helbideak zaintzen ditu, iruzkinak jarraitzen ditu eta iruzkin horien kalitatea aztertzen du. Asteko astero estatistikoen eta spamaren jardueren xehetasunak ere erakutsiko dizkizu zure bloga non dagoen jakiteko.\nCleanTalk Interneten premium pluginen artean coolest, onena eta ospetsuenetakoa da eta babesarekin erlazionatutako zerbitzuak eskaintzen ditu blogari eta webmasterrekin. Zabor-iruzkinak, legez kanpoko erregistroak eta erregistratzeak saihesten ditu eta zure webguneko spam guztia detektatzeko algoritmo adimentsua erabiltzen du. Spameko iruzkinak gordetzen ditu Clean Talk datu-basean eta ondoren ezabatzen ditu erabiltzen ez direnean.\nOrain arteko spam prebentzio plugin errazena eta osoena da.\nZure WordPress bloga edo webgunea garbi, mantendu eta antolatu ahal izango duzu plugin integratu hauei esker Source .


DBUS-ek "LION'S CITY HYBRID" lehen autobus hibridoa ekarriko du Donostiara | DBUS\nDBUS-ek “LION’S CITY HYBRID” lehen autobus hibridoa ekarriko du Donostiara\nDbusek MAN fabrikatik aterako den serieko lehen autobus hibridoa erosi du. Autobusa uztailean helduko da Donostiara, eta Europan egiten den autobus horren lehen entrega izango da. Autobus horren zain gaudela eta uztailaren bukaerara arte, aurreserieko antzeko autobus bat ibiliko da Donostiako kaleetatik.\nBehin-behineko modelo horrek behin betikoaren ezaugarri tekniko berak izango ditu. Barruko banaketari begiratuta aurreserieko modelo hau eta DBUSeko autobusak desberdinak badira ere, kanpotik DBUSeko autobusen itxura eman zaio konpainiaren kolore korporatiboekin margotuta. Uztailean helduko den behin betiko autobusak DBUSeko autobusek duten banaketa bera izango du barrutik.\nAste honetan zehar, MANeko teknikariek lehenengo formazio saioak emango dituzte, ekainaren 8tik aurrera autobusa Dbuseko lineak egin ahal izateko moduan egon dadin.\nPrestakuntzarako eta probak egiteko erabiliko diren ia bi hilabete hauetan oso informazio garrantzitsua eskuratuko da hainbat parametrori buruz: kontsumoak, konforta, prestazioak, erabiltzeko erraztasuna, etab.\nIbilgailu hau Dbusek 2009ko azaroan astebez probatu zuen lehen prototipoaren bilakaera da. Proba haietan emaitza positiboak lortu ziren, bai erabiltzeko erraztasunari eta gidatzeko gozotasunari dagokienez, bai zarata mailari, kontsumo murrizketari eta fidagarritasunari dagokienez. Autobusa CIVITAS Archimedes proiektuaren diru laguntzarekin erosi da.\nDuela bi urtetik hona Dbus igorpenei dagokienez EEV maila duten autobus ekologikoak erosten ari da, Europatik etorriko diren eskakizunei aurreratuta. Autobus hibrido honek igorpenen oso maila txikia dauka eta kontsumoaren %30eko murriztea dakar gutxi gorabehera. Horrek esan nahi du urtean eguratsera 26,5 tona inguru CO2 igortzea saihesten dela.\nDBUSek uste du hiriak eszenatoki aparta direla serieko motor hibridoetarako. Hiriko autobusak abiadura txikian doaz eta geldialdi ugari egiten dituzte. Autobus batek funtzionamenduan dagoen denboraren %25etik %49ra bitartean geltokietan eta semaforoetan geldi ematen du. Ohiko ibilgailu batek frenatzean sortzen den energia guztia galtzen du, baina MAN etxeko Lion,s City modeloaren serieko motor hibridoak energia hori berreskuratu eta trakzio energia bihurtzen du. Gainera, gelditzeko eta abian jartzeko sistema automatikoari esker erregaiaren kontsumoa eta CO2 igorpenak txikiagoak dira.\nKontsumo murrizketez gain, DBUSeko autobus berriak askoz isilagoa da, askotan, bereziki geltokietan eta semaforoetan, motor elektrikoarekin funtzionatuko baitu, zaratarik egin gabe.


Hezkuntza arloko eragileek Euskaraldiari atxikimendua eman diote eta atxikipen dokumentua sinatu dute. Hezkuntza komunitateko kide diren herritarrak aktibatzea da helburua, eta horregatik, guraso, hezitzaile eta 16 urtetik gorako ikasleak ahobizi edo belarriprest...\nIkastolen Elkarteak hiru atalez osatutako unitate didaktikoa sortu du, Gipuzkoako Urtxintxaren laguntzarekin. Lehena, Haur Hezkuntzako eta Lehen Hezkuntzako ikasleekin lantzekoa da; bigarrena, DBHko ikasleekin; eta hirugarrena, Batxilergoko ikasleekin landuko dute....\nAriketa kualitatiboa izango da Euskaraldia, parte hartzaileen hizkuntza ohituretan lortzen diren aldaketak dira antolatzaileentzat neurgai. 60.000 lagunek eman dute izena dagoeneko azaroaren 23tik abenduaren 3ra egingo den ariketa sozialean Euskaraldia: 11 egun...\nOrain aste batzuk kaleratu zen Euskaraldiaren kantua, "Hartu kontrola, aukeratu rola". Orain, berriz, kantuaren bideoklipa aurkeztu nahi dizuegu. Egileak elkartu eta irudiz hornitu du kantua Xabi Hoo-k. Grabazioaz eta masterizazioaz, berriz, Unai Mimenza arduratu da....\nGaurtik aurrera, norbanakoek izena eman ahalko dute Euskaraldia: 11 egun euskaraz ariketa sozialean parte hartzeko: www.prueba.euskaraldia.eus webgunean edo herriz herri jarriko dituzten postuetan. Euskal Herri osotik etorritako herritarrak bildu dira Iruñeko Zentral...\nIrailaren 20an, osteguna, Euskaraldia: 11 egun euskaraz ariketa sozialean parte hartzeko norbanakoen izen-emate epea irekiko dugu. Euskaraldiaren musika eta umore emankizunek josiko duten ekitaldi koloretsuan parte hartzera gonbidatu nahi zaitugu. Euskaraldia...\nIkerketa egiteko hiru galdetegi egingo zaizkie Euskaraldian izena ematen dutenei. Lehena partaide guztiei, bigarren eta hirugarrena aurreko galdetegiak erantzuten dituztenei, hurrenez hurren. Jakina den moduan, Soziolinguistika Klusterrak egingo du Euskaraldiaren...\nBeren apustua azpimarratu dute hiriburuak gune erosoak izan daitezen euskararen erabilera sustatzeko bidean. Juan Mari Aburtok, Eneko Goiak, Gorka Urtaranek eta Joseba Asironek aldarrikatu dutenez, hiriek protagonista izan behar dute hiztunen aktibazioan. Donostiako...\nEuskal Herriko eremu profesional askotariko 70etik gora entitatek atxikimendua eman diote Euskaraldiari. Euskaraldiaren 2018ko jomuga herritarak aktibatzea bada ere, herritarrek bizitza entitateei lotuta egiten dute (elkarteak, enpresak, erakundeak…) horregatik horiek...\nPrestatzaileentzat formakuntza saioak egingo dira, belarriprestak eta ahobiziak nola prestatu ikasteko\nHerrietako batzordeak saretzeko eta informatzeko lanetan gabiltzan honetan (Andoainen egin genuen lehen mintegia apirilaren 25ean. Hurrengo saioen datekin taula duzue behean), beste hainbat formazio saio antolatu ditugu.Euskaraldian parte hartzeko ariketa honek...


Beñat Barberena: "Etxeko pibotak ondo baloratuta gaude; oraingoz lasai nago" - Arrasate - Goiena.eus\nBeñat Barberena: "Etxeko pibotak ondo baloratuta gaude; oraingoz lasai nago"\nXabier Urzelai 2013-07-22 12:00\nLasai, oporretan harrapatu dugu etorkizun hurbilak nora eramango duen jakin barik jarraitzen duen Beñat Barberena (Arrasate, 1989). Kanarietan dago egunotan, baina poltsikoko telefonoa piztuta, badaezpada, bere kirol ordezkariak nobedaderen bat kontatzeko zain: "Ez dut uste egun hauetan deirik jasoko dudanik, uztail amaierara arte ez delako merkatua mugituko", diosku. Eta hondartza eder batean etzanda imajinatu dugu, eguzkia hartzen, aurtengo denboraldi onaren ostean gorputzari atseden ematen. Halaxe dagoela konfirmatuta [barre egin du], saskibaloiaz, krisiaz, eta etorkizunaz egin dugu berba, besteak beste.\nBeñat Barberenak pozik jardun du aurten Azpeitiko Iraurgi taldean (Zilarrezko LEB maila). Iazko urteaz alderatuta, askoz ere minutu gehiago egin ditu kantxan, eta protagonista izan da: "Ezin naiz kexatu, aurrean amerikar bat nuen [Lance Kearse] eta hala ere minutu asko jokatu ditut. Azken batean, talde batek halako jokalari bat ekartzen duenean minutuak emateko da, baina nik ere jokatzeko aukera izan dut, eta gustura geratu naiz denboraldiaz, iaz oso gutxi jokatu nuen-eta". [Gero itzuliko gara jokalari amerikarraren kasura, zoratzekoa da-eta].\nHain zuzen, iazko denboraldia amaituta Barberenak beste talde batzuen eskaintza izan zuen. Zalantzan egon zen Azpeitian jarraitu ala ez, baina egindako apustua ondo irten zitzaion, denboraldi gozagarria izan duelako. Orain, berriz, egoera bestelakoa da, taldea bera dagoelako egoera larrian, ekonomikoki itota: "Oraindik ez da %100 segurua, baina zail ikusten dut Iraurgik kategorian jarraitzea. Ni gustura geratuko nintzateke taldean, baina zail ikusten dut". Eta Azpeitiko taldearen kasua ez da bakarra, Gipuzkoako saskibaloi talde nagusiak egoera larrian daudelako: "Pena handia ematen dit, bai, baina ulergarria ere bada. Diputazioak diru-laguntzak kendu ditu, eta enpresak langileak kaleratzen dabiltzan honetan, ez dute dirua saskibaloira edo beste kirol batzuetara bideratuko. Hauxe da momentuan dugun egoera, eta honekin egin behar aurrera".\nIkasketak amaitzea buruan\nHeziketa Fisikoko Zientziak ikasten dabil Arrasatekoa, Gasteizen: "Azken urtea geratzen zait, eta orain momentuan horrek du lehentasuna. Datorren urtean, berriz, inongo lotura barik ez nuke baztertuko saskibaloian jokatzera kanpora joatea. Eta saskibaloian jokatzea master edo bestelako ikasketa batekin bateratu ahalko banu, ederra izango litzateke".\nOraingoz, baina, lasai dago: "Hemengo pibotak nahiko ondo baloratuta gaude, eta lasai nago. Ez bazait ezer irtetzen, badakit Arrasaten sasoian mantenduko naizela urtebetez, entrenatzaile ona dute-eta".\nZortea, kolpe batean\nBarberenak gustura hartuko luke haren taldekide Lance Kearce jokalariak izandako zorte kolpea: "AEBtara itzuli da, baina saskibaloian jokatu beharrean futbol amerikarrean hasi da NFL ligan. Orain gutxi izan naiz harekin, eta bizitza ze eroa izan daitekeen aipatzen zidan". Pentsa, Iraurgin saskibaloian jokatzen ibiltzetik, Jacksonville Jaguars taldera egin du salto, urtean 800.000 euro irabaztera: "Animalia hutsa zen kantxan".


NATURGAS/BBK NUPTSE 2012 espedizioa Katmandun da trekkingerako prestaketak bizkortu nahian - basqueteam\n28egunak 3orduak 43minutuak\nNATURGAS/BBK NUPTSE 2012 espedizioa Katmandun da trekkingerako prestaketak bizkortu nahian\nIÃ±urrategi, Vallejo eta Zabalza oinarrizko kanpalekura abiatuko dira datozen orduetan\nKatmandu, 2012ko irailaren 19an.- Alberto Iñurrategik, Juan Vallejok eta Mikel Zabalzak Nepaleko hiribua azkar utzi nahi dute atzean, horretarako bizkortu nahi dituzte izapide guztiak, azken erosketak egin eta kontu handiz material guztia paketatu. “Geroz eta garestiago dago guztia hemen eta hiria ere zaratatsuagoa, ziztu bizian atera nahi dugu hemendik”. Zintzotasuna beti ere. Atzo, asteartez, Katmandura heldu ziren arratsaldeko 5etan eta “eguraldiak eusten badio” bihar aterako dira hegazkinez Luklara, Khumbuko eskualdean eta 2.860 metroko altueran dagoen herrira. Bertatik hasiko du NATURGAS/BBK NUPTSE 2012 espedizioak oinarrizko kanpalekura eramango duen trekkinga.\nMendi-eskiko Nazioarteko Federazioaren zerrendan hamahirugarren postuan dagoen Nahia Quincoces, Basque Teameko beka programara batu da\nGaur goizean Nahia Quincoces bizkaitarrak eta BAT Basque Teameko koordinatzaileak, Olatz Legarzak, ofizialki gauzatu dute goi mailako kirola sustatzen duen programan sartzea, beka-kontratuaren sinadurarekin. Mendiko Eskiaren Nazioarteko Federazioaren zerrendan hamahirugarren tokian dago Quincoces eta 2015ean laugarren postuan bukatu zuen taldekako proban Verbierren (Suitza) jokatutako Munduko Txapelketan. Nahia Quincoces (Mendexa, Bizkaia, 1983) mendiko eskian 20 urterekin […]


Noiz arte da segurua elikagai bat jatea? | Consumer\nJakiak non biltegiratu, zein hoztu behar duten edo ontziak ireki ondoren egoera onean zenbat denbora irauten duten ez badakizu, hau interesatzen zaizu\nEgilea: Beatriz Robles Martínez 2021-ko apirilak 18\nUrteak joan, urteak etorri, hozkailua aldatu, bizi-erritmoa aldatu, eta ez dugu jakiak nola, noiz eta non gorde argi izaten. Adibidez, egun batzuk daramatzan bigarren apalaren hondoko táper hori. Arriskutsua da afaltzen badugu? Zer elikagai biltegiratu behar dira hotzean eta zeinek ez dute behar? Zer tenperaturatan egon behar dute hozkailuak eta izozkailuak? Elikagai bakoitza nola aprobetxatu eta gorde jakiteko eta ezusteko desatseginak saihesteko behin betiko gida da hau.\nEtxean sortzen diren elikadura-intoxikazioak miatzen zailak dira. Batzuetan, haien berri ere ez da ematen, ez baitute laguntza medikorik behar. Beste batzuetan bai, baina ez dago ebidentziarik (batzuetan, susmorik ere ez) tartean izan den elikagaiaz. Eskura ditugun datuekin, Elikagaien Segurtasunerako Europako Agintaritzak (EFSA) adierazten du 2018an agerraldi gehienak etxean izan zirela (% 40,5). Kasuen % 73an ez dakigu zerk huts egin ahal izan zuen, baina baieztatuta dago ezen, arrisku-faktorea ezagutzen denean, kontserbazio-tenperatura desegokiak eragin zuela agerraldien ia bostena.\nTenperatura da gure sukaldeetan elikagaien arriskuak kontrolatzeko dugun tresnarik onena, eta ideia argi batetik abiatu behar dugu: beroak mikroorganismoak suntsitzen ditu (horregatik, elikagai esterilak, kontserbak esaterako, luzaroan irauten dute, osasunerako arriskurik gabe), baina hotzak moteldu edo gelditu egiten du haien hazkuntza. Tenperatura txikiagoan, bakterioak mantsoago garatzen dira.\nProzesua gelditu egin daiteke hotza oso handia bada, izoztean gertatzen den bezala. Baina tenperatura igotzen denean, bakterio horietako gehienek biderkatzeko gaitasun berria izango dute. Intuizioz ezagutzen dugun zerbait da; izan ere, hozkailuaren hondoan tauper bat ahaztuz gero, egun gutxiren buruan jakia erabat aztoratuta eta jateko moduan egongo da. Mikroorganismoek bertan eta jardunean jarraitzen dutela frogatzen du.\nZenbat irauten du esnea hozkailuan irekita?\nZalantzak dituzu elikagai batekin? Hobe zentzumenez ez fidatzea\nElikagaia egoera onean dagoen ez dakigunean, usaindu edo probatu egiten dugu, arriskuaz ohartarazten digun aldaketaren bat hautematen saiatuz. Hori akatsa da, mikroorganismoek bi modutan jarduten dutelako:\nHondatuz. Kasu honetan, mikroorganismoek usain, zapore edo testura anormalak sortzen dituzte, produktua baztertzeko lekuko gisa balio dutenak.\nInbaditu. Mikroorganismo patogenoek toxinak ugaltze edo ekoizte hutsagatik, itxuraz elikagaian aldaketarik izan gabe. Eta patogenoen aldaketa eta biderketa ez dira beti batera gertatzen: elikagai bat egoera ezin hobean egon daiteke eta patogeno- edo toxina-karga handia izan dezake; beraz, ezin gara zentzumenez fidatu.\nInoiz ez dugu elikagai bat probatu behar jaten dugun ala ez erabakitzeko. Zalantzaren aurrean, zaborretara. Elikagaiak alferrik galtzearen arazoa ez da arriskuan jartzen, erosketa eta kontsumoa ondo planifikatuz baizik, janaria ez hondatzeko.\nZer elikagai gorde behar dira hotzean?\nOro har, supermerkatuko hozkailuetan dauden elikagai guztiak hotzean kontserbatu behar dira:\nHaragi freskoa, xerratan egina, paté freskoa…\nArrain eta itsaski freskoak, arrain ketuak, antxoak (nahiz eta latan etorri, ez dira esterilizatu).\nZuritu edo moztu den edozein fruta edo barazki.\nKontsumitzeko prest dauden entsaladak poltsetan.\nEsnea: pasteurizatua (hoztu gabeko eremuetan dagoen UHT esnea giro-tenperaturan gordetzen da).\nEsnekiak: jogurtak, postreak edo gazta-falkak.\nJanari prestatuak: krema freskoak (gazpatxoak, vichyssoisak…), hummusa, aurrez prestatutako plater hoztuak.\nSupermerkatuan arrautzak giro-tenperaturan egoten dira. Eta baldintza hori nahitaez bete behar da komertzializazioa arautzen duen arauaren arabera (Europar Batasuneko 2008ko araudia), banaketan hoztea debekatzen baitu. Arau horrek berak behartzen du kutxatilak hozkailuan gordetzea, erosi ondoren.\nIzan ere, arrautzak tenperatura-aldaketekiko oso sentikorrak dira. Hotzetik berora bat-bateko aldaketak direla eta, ura kondentsatu egiten da arrautzaren azalean, eta horrek mikroorganismo patogenoak errazago sar daitezke oskolaren poroetan zehar, eta barrualdea kutsatu. Etxera iritsi arte giro-tenperaturan edukita, tenperatura-gorabehera horiek saihesten dira, eta, beraz, arrisku hori.\nElikagai hauek, behin irekita, hozkailura\nOntziratutako elikagaiei dagokienez, kontserbak (lekaleak, ozpinkiak, latako arrainak…) eta brikean esterilizatutako elikagaiak (esnea, edari begetalak, kremak, saltsak…) hozkailura pasatu behar dira ireki ondoren. Latei dagokienez, beti komeni da tauper batera eramatea, hozkailuan sartu aurretik.\nGorde elikagaiak lata ireki batean: zergatik ez da komeni\nKasu askotan, etiketak jarraibideak ditu. Adibidez, “behin irekita, hozkailuan gorde eta 3 eguneko epean kontsumitu”. Tarte horri “iraungitze sekundarioa” esaten zaio: ontzia irekitzen denean, asepsia-baldintzak galtzen dira, eta jada ez da “lehentasunezko kontsumo-data” aplikatuko. Epe horiek errespetatu egin behar dira, halaber, elikagai ontziratu galkorretan. Elikagai horiek beti gordetzen ditugu hozkailuan, eta “iraungitze-data” izaten dute, hala nola lukainka itxurako fianbreak.\nNola hoztu edo izoztu behar dira elikagaiak?\nSupermerkatutik bidean tenperatura altuen eraginpean egotea saihestu behar da. Oro har, giro-tenperaturan ordubete baino gehiago egon behar badu, hobe da poltsa isotermikoak erabiltzea.\nEtxean, lehenik eta behin, hotza behar duten elikagaiak dagokien lekuan jarri behar ditugu: hozkailuan edo izozkailuan.\nBakterio batzuk 4,5 ºC-tik gora hazten dira; beraz, hozkailua gehienez 4 ºC-ko tenperaturan programatu behar da.\nIzozkailuaren kasuan, 18 ºC-ko edo gutxiagoko tenperaturan edukitzea gomendatzen da, luzaroan kontserbatuko dela bermatzeko.\nPrestatu berri eta oraindik bero dauden elikagaiei dagokienez, giro-tenperaturan hozten utzi daitezke gehienez ere bi orduz (gehienez ere ordu bat hilabete beroetan edo puntu geografiko beroetan). Ez dago arazorik hozkailuan oraindik bero sartzen badira, betiere ontzi itxi batera aldatzen badira eta hotzetan dauden produktuetatik bereizita jartzen badira. Ez dira inoiz hozkailuan sartu behar jakiak prestatu diren eltzean edo zartaginean, hozkailuan ondo estalita egon behar baitute.\n‘Batch cooking’: segurua da aste osorako janaria prestatzea?\nAste osorako janaria prestatzea praktikoa da, baina ezin da edozein jakirekin egin. Prestatutako jaki gehienek 3-4 egun irauten dute hozkailuan, baina epe hori igaro ondoren ez dira seguruak. Kasu batzuetan, hala nola arroza eta pasta, saltsekin egindako platerak edo haragia duten gisatuak, gutxiago irauten dute.Hori kontuan hartu behar da batch cookingerako menuen planifikazioan; anglizismo horrekin definitzen da aste osorako sukaldean aritzeko ohitura.\nAukera ona da banakako ontzietan izoztea eta, kontsumitu behar ditugunean, haiek ateratzea. Hori bai, desizozketa hozkailuan egin behar da beti (aurreikuspena behar da, motela delako eta behar duelako), edo tenperatura baxuko mikrouhin-labean, eta denbora gutxian mugituz emaitza ona lortzeko. Ez da inoiz desizoztu behar giro-tenperaturan (sukaldean, adibidez), iturriko ur beroko zorrotadapean, maria bainuan, ezta, jakina, eguzkitan edo erradiadorearen gainean ere.\nintoxicación alimentaria-eu iraungipen